Δημοτική Βιβλιοθήκη Χανίων

Διεθνής Επιστημονική Ημερίδα στο Ινστιτούτο Επαρχιακού Τύπου στις 24 Μαΐου 2024, με συμμετοχή της Δημοτικής Βιβλιοθήκης Χανίων
2024-05-24 09:30 - 21:00 (Europe/Athens) | Ινστιτούτο Επαρχιακού Τύπου
Διήμερες εκδηλώσεις από το Μουσείο Τυπογραφίας Γιάννη και Ελένης Γαρεδάκη!
Διεθνής Επιστημονική Ημερίδα στο Ινστιτούτο Επαρχιακού Τύπου, στις 24 Μαΐου 2024 και Τελετή Απονομής Βραβείων για τον 8ο Διεθνή Διαγωνισμό Αφίσας του Μουσείου Τυπογραφίας, στις 25 Μαΐου 2024!
Την Παρασκευή 24 Μαΐου 2024, το Μουσείο Τυπογραφίας Γιάννη και Ελένης Γαρεδάκη διοργανώνει Διεθνή Επιστημονική Ημερίδα, με τίτλο “Εκδόσεις & Βιβλιοθήκες στη Νοτιοανατολική Ευρώπη: Από τον 17ο αιώνα στις προκλήσεις του σήμερα”, στο Ινστιτούτο Επαρχιακού Τύπου.
Πρόκειται για συνδιοργάνωση του Μουσείου Τυπογραφίας, με το ΕΚΠΑ και την Adligat (Σερβία) Εταιρία Πολιτισμού και Μουσείο Βιβλίου.
Ακολουθεί το πρόγραμμα
9:30-10:00 Έναρξη
Καλωσόρισμα – Χαιρετισμός, Γιάννης Γαρεδάκης, Πρόεδρος Δ.Σ., Ινστιτούτο Επαρχιακού Τύπου.
Πρωινή συνεδρία: ΕΚΔΟΣΕΙΣ
Προεδρία: Γωγώ Βαρζελιώτη, Αναπληρώτρια Καθηγήτρια, Τμήμα Θεατρικών Σπουδών, ΕΚΠΑ.
✅10:00-10:15 Srdjan Stojančev, Επίτιμος Πρόεδρος της Σερβικής Βιβλιο- φιλικής Εταιρείας, “Theodosie Lananin – τυπογράφος σερβικών βιβλίων στη Βενετία”.
✅10:15-10:30 Ουρανία Καραγιάννη, Δρ. Βυζαντινής Αρχαιολογίας, Προϊσταμένη, Υπηρεσία Εκδόσεων, Πολιτιστικό Ίδρυμα Ομίλου Πειραιώς (ΠΙΟΠ), “Βιβλία και ιδιωτικές βιβλιοθήκες σε ελληνικές οικίες κατά την περίοδο της Βενετοκρατίας: Αρχειακές αναφορές από τη Βενετία τον 17ο αιώνα”.
✅10:30-10:45 Svetlana Mirčov, Ιδρύτρια και Πρόεδρος της Adligat, Διευθύντρια της βιβλιοθήκης της Νομικής Σχολής στο Πανεπιστήμιο του Βελιγραδίου, “Τυπογραφεία που έχουν τυπώσει σερβικές εκδόσεις κατά τη διάρκεια του Μεγάλου Πολέμου στην Κέρκυρα, στη Θεσσαλονίκη και στην Μπιζέρτα (Τυνησία), 1916- 1918”.
✅10:45-11:00 Κατερίνα Διακουμοπούλου, Επίκουρη Καθηγήτρια, Τμήμα Θεατρικών Σπουδών, ΕΚΠΑ, “Ελληνική Βιβλιογραφία Θεατρικών Έργων (1900-1940)”.
11:00-11:15 Συζήτηση
11:15-11:45 ΔΙΑΛΕΙΜΜΑ
Προεδρία: Μιχάλης Μεϊμάρης, Ομότιμος Καθηγητής ΕΚΠΑ, ιδρυτής Εργαστηρίου Νέων Τεχνολογιών, Τμήμα Επικοινωνίας και Μ.Μ.Ε.
✅11:45-12:00 Μαρία Αρβανιτάκη, Βιβλιοθηκονόμος & Μαρία Κοκολογιάννη, Καταλογογράφος, Ελληνικό Λογοτεχνικό και Ιστορικό Αρχείο / Μορφωτικό Ίδρυμα Εθνικής Τραπέζης (ΕΛΙΑ/ΜΙΕΤ), “Ματιές στους εκδότες και τυπογράφους του 19ου και 20ού αιώνα μέσα από τις συλλογές του Ελληνικού Λογοτεχνικού και Ιστορικού Αρχείου του ΜΙΕΤ”.
✅12:00-12:15 Miloš Janković, Πρόεδρος Ένωσης Συγγραφέων της Σερβίας, “Η Ένωση Συγγραφέων της Σερβίας ως η παλαιότερη ένωση του είδους στα Δυτικά Βαλκάνια και τα προβλήματα της έκδοσης λογοτεχνίας τον 21ο αιώνα.”
✅12:15-12:30 Δημήτρης Σάββας, Προϊστάμενος Βικελαίας Βιβλιοθήκης Ηρακλείου, “Η πορεία και η προσφορά της Βικελαίας Βιβλιοθήκης”.
✅12:30-12:45 Miroslav Aleskic, Υποδιευθυντής Βιβλιοθήκης Matica srpska, “Δύο αιώνες της Matica srpska, το λογοτεχνικό περιοδικό και η βιβλιοθήκη της”.
12:45-13:00 Συζήτηση
Απογευματινή συνεδρία: ΒΙΒΛΙΟΘΗΚΕΣ
———————————————
Προεδρία: Αντώνης Σκαμνάκης,
Αναπληρωτής Καθηγητής, Τμήμα Δημοσιογραφίας και ΜΜΕ, ΑΠΘ.
✅17:00-17:15 Viktor Lazić, Ιδρυτής και Επίτιμος Πρόεδρος της Adligat, “Η παλαιότερη σερβική οικογενειακή βιβλιοθήκη – Βιβλιοθήκη Lazić από το 1882 και ο σχηματισμός της Adligat”.
✅17:15-17:30 Μαρία Γεωργοπούλου, Διευθύντρια, Γεννάδειος Βιβλιοθήκη της Αμερικανικής Σχολής Κλασικών Σπουδών στην Αθήνα, “Γεννάδειος Βιβλιοθήκη. Σπάνιες εκδόσεις, αρχειακά τεκμήρια και τεχνολογία”.
✅17:30-17:45 Nebojša Kuzmanović, Διευθυντής Αρχείου της Vojvodina, κρατικού εκδοτικού ιδρύματος ιστορικών βιβλίων & Kristijan Obšust, Αναπληρωτής Διευθυντής Αρχείου της Vojvodina, “Ειδικές βιβλιοθήκες και εκδοτική δραστηριότητα στα αρχεία: Τα αρχεία της Βοϊβοντίνα”.
✅17:45-18:00 Χρύσα Νικολάου, Προϊσταμένη Βιβλιοθήκης Πολιτιστικού Ιδρύματος Ομίλου Πειραιώς (ΠΙΟΠ), “Βιβλιοθήκες στην Ελλάδα: Από τις κλειστές συλλογές του παρελθόντος στην πρόκληση για καθολική πρόσβαση”.
18:00-18:15 Συζήτηση
18:15-18:45 ΔΙΑΛΕΙΜΜΑ
Προεδρία: Άννα Καρακατσούλη,
Καθηγήτρια, Διευθύντρια Εργαστηρίου Ιστορίας του Βιβλίου, Τμήμα Θεατρικών Σπουδών, ΕΚΠΑ.
✅18:45-19:00 Jasmina Ninkov, Διευθύντρια Δημοτικής Βιβλιοθήκης Βελιγραδίου & Marjan Marinković, Συνδιεθύντρια Δημοτικής Βιβλιοθήκης του Βελιγραδίου, “Οι Ψηφιοποιημένοι Θησαυροί της Βιβλιοθήκης του Βελιγραδίου: Εξερευνώντας Παλιές και Σπάνιες Συλλογές”.
✅19:00-19:30 Ελένη Κωβαίου, Διευθύντρια της Βιβλιοθήκης Πανεπιστημίου Κρήτης, “Η συλλογή παλαιτύπων της Βιβλιοθήκης του Πανεπιστημίου Κρήτης. Πολιτικές ανάπτυξης, τεκμηρίωσης και στρατηγικές εξωστρέφειας”.
✅Παρασκευή Χουδαλάκη, Προϊσταμένη Τμήματος Βιβλιοθηκών, Διεύθυνση Κοινωνικής Προστασίας, Παιδείας, Αθλητισμού & Πολιτισμού, Δήμος Χανίων, “Βιβλιοθήκες Δήμου Χανίων: Οι θησαυροί της πόλης μας”.
✅Μιχάλης Τρούλης, Πρόεδρος Δημόσιας Βιβλιοθήκης Ρεθύμνου, “Εκδόσεις και Βιβλιοθήκες στη Νοτιοανατολική Ευρώπη από τον 17ο αιώνα, ως προκλήσεις του σήμερα: το παράδειγμα του Ρεθύμνου”.
✅19:30-19:45 Ratko Ristić, Αναπληρωτής Πρύτανης Διεθνών Σχέσεων, Πανεπιστήμιο Βελιγραδίου, “Πανεπιστήμιο, βιβλιοθήκη, μνήμη.”.
✅19:45-20:00 Μιχάλης Μεϊμάρης, Ομότιμος Καθηγητής Νέων Τεχνολογιών, ΕΚΠΑ, “Είναι η Τεχνητή Νοημοσύνη (ΤΝ) το Α και το Ω;”
20:00-20:15 Συζήτηση
20:15 Συμπεράσματα: Γ. Βαρζελιώτη, Α. Καρακατσούλη, V. Lazić, Μ. Μεϊμάρης, Α. Σκαμνάκης.
✅Τελετή Απονομής για τους νικητές του 8ου Διεθνούς Διαγωνισμού Αφίσας του Μουσείου Τυπογραφίας, στο Αμφιθέατρο του Μουσείου, το Σάββατο, 25 Μαΐου 2024.
Με μεγάλη χαρά ανακοινώνουμε τα ονόματα των 30 δημιουργών των φετινών επιλεγμένων αφισών, με περισσότερες από 700 συμμετοχές στον 8ο Διεθνή Διαγωνισμό Αφίσας, με θέμα “Ρατσισμός – Ξενοφοβία”!
Όπως συνηθίζεται, οι επιλεγμένες 30 αφίσες θα εκτίθενται στο Αμφιθέατρο του Μουσείου Τυπογραφίας για ένα χρόνο. Οι 3 τελικοί νικητές θα ανακοινωθούν κατά τη διάρκεια της απονομής βραβείων, το Σάββατο, 25 Μαϊου 2024.
Διαδικασία και ονόματα νικητών
Το Μουσείο Τυπογραφίας Γιάννη & Ελένης Γαρεδάκη προκήρυξε τον 8ο Διεθνή Διαγωνισμό Αφίσας, με θέμα “Ρατσισμός – Ξενοφοβία”. Στη χώρα του Ξένιου Δία, στο νησί του προστάτη των ξένων ήδη από την αρχαιότητα, πραγματοποιήθηκε και φέτος, για όγδοη χρονιά, ο 8ος Διεθνής Διαγωνισμός Αφίσας με τον τίτλο “Ρατσισμός – Ξενοφοβία”, τονίζοντας για ακόμα μια φορά ένα φλέγον ζήτημα που ταλανίζει ολόκληρη την υφήλιο.
Ο διαγωνισμός διήρκησε από τη Δευτέρα, 18 Σεπτεμβρίου 2023, έως την Τετάρτη, 10 Απριλίου 2024.
Οι συμμετοχές ήταν πάνω από 700, και περισσότερες από 60 χώρες. Ενδεικτικά αναφέρουμε Βρετανία, Γερμανία, Γαλλία, Ιταλία, Ρωσία, Λευκορωσία, Αμερική, Ιράν, Ουκρανία, Αζερμπαϊτζάν, Ουζμπεκιστάν, Ινδία, Ελλάδα, Κύπρο, Ελβετία, Ισπανία, Μεξικό, Κίνα, Ιαπωνία, Τουρκία, Ινδονησία, Μαλαισία, Φινλανδία, Γεωργία, Ταϊβάν, Πολωνία, Αίγυπτο, Αργεντινή, Βέλγιο, Νότιο Αφρική, Καζακστάν, Βουλγαρία, Πακιστάν, Σουηδία, Φιλιππίνες, Βραζιλία, Εσθονία κ.ά.
Η τριμελής κριτική επιτροπή αυτόν τον καιρό αποφασίζει για τους νικητές του 8ου Διεθνούς Διαγωνισμού Αφίσας, με τίτλο “Ρατσισμός – Ξενοφοβία”, απαρτίζεται από τους: Αλέξανδρο Κοκκόλα, γραφίστα, Creative Director AKC και καθηγητή στο Κολλέγιο Βακαλό Art & Design. Ιωάννα Κωσταρέλλα, Αναπληρώτρια Καθηγήτρια Δημοσιογραφίας, Τμήμα Δημοσιογραφίας και ΜΜΕ, του Αριστοτέλειου Πανεπιστημίου Θεσσαλονίκης. Κατερίνα Λαζαρίδου, γραφίστρια-διακοσμήτρια, ενεργή στις γραφικές τέχνες από το 1979 έως το 2018, ενώ σήμερα σπουδάζει στην Ανωτάτη Σχολή Καλών Τεχνών.
Από τις 30 αφίσες που επέλεξε η κριτική επιτροπή, τα ονόματα των οποίων ακολουθούν παρακάτω, οι τρεις πρώτες θα λάβουν σημαντικά χρηματικά έπαθλα.
• 2.000 ευρώ ο πρώτος νικητής. Το 1ο βραβείο θα απονείμει ο Περιφερειάρχης Κρήτης Στ. Αρναουτάκης.
• 1.500 ευρώ ο δεύτερος νικητής. Το 2ο βραβείο θα απονείμει ο πρόεδρος της ΕΤΑΝΑΠ Μ. Αποστολάκης.
• 1.000 ευρώ ο τρίτος νικητής. Το 3ο βραβείο θα απονείμει ο πρόεδρος της Συνεταιριστικής Τράπεζας Χανίων Μιχ. Μαρακάκης.
Οι αφίσες αυτές θα εκτίθενται στο Αμφιθέατρο του Μουσείου Τυπογραφίας για έναν χρόνο, μέχρι τον επόμενο διαγωνισμό. Η τελετή απονομής των βραβείων θα πραγματοποιηθεί το Σάββατο 25 Μαΐου 2024, στο Αμφιθέατρο του Μουσείου Τυπογραφίας, στο ΒΙΟΠΑ Χανίων, Σούδα, Κρήτη.
Οι 30 δημιουργοί των φετινών επιλεγμένων αφισών είναι:
Christoph Stettler (Ελβετία / Switzerland), Arina Cherednichenko (Ρωσία / Russia), Parisa Golab (Ιράν / Iran), Bartosz Mamak (Πολωνία / Poland), Ελισάβετ Παρασκευοπούλου (Ελλάδα / Greece), Yingying Xia (Κίνα / China), Layne de Marco de Paula (Βραζιλία / Brazil), Alpha Sanou Diallo (Μάλι / Mali), Alexandra Devyatova (Ρωσία / Russia), Qinghui Ji (ΗΠΑ / USA), Flóra Lázár (Ουγγαρία / Hungary), Θοδωρής Κασκάνης (Ελλάδα / Greece), Anna Czlonkowska (Πολωνία / Poland), Eunica Damaris Mangani (Ιταλία / Italy), Yildirim Bayazit Yaylak (Τουρκία / Turkiye), Oliwia Karczewska (Πολωνία / Poland), Voltaire Mbatchou (Καμερούν / Cameroon), Tewis Kimingi (Κένυα / Kenya), Ioana Vallimarescu (Ρουμανία / Romania), Iwona Pedryc-Korzeniak (Πολωνία / Poland), Danil Syura (Ρωσία / Russia), Katarzyna Krysińska (Πολωνία / Poland), Jingyi Yuan (Κίνα / China), Dara Gumerova (Ρωσία / Russia), Mehmet Nuri Ünver (Τουρκία / Turkiye), Ivan Gremitskikh (Ρωσία / Russia), Anastasia Parish (Ρωσία / Russia), Lei Zhang (Κίνα / China), Nabi Morovati (Ιράν / Iran), Vladimir Dubrovin (Ρωσία / Russia).

Διεθνής Επιστημονική Ημερίδα "Εκδόσεις & Βιβλιοθήκες στη Νοτιοανατολική Ευρώπη: Από τον 17ο αιώνα στις προκλήσεις του σήμερα"
2024-05-24 | Σούδα
Την Παρασκευή 24 Μαΐου 2024, το Μουσείο Τυπογραφίας Γιάννη και Ελένης Γαρεδάκη με το ΕΚΠΑ και την Adligat (Σερβία) Εταιρία Πολιτισμού και Μουσείο Βιβλίου διοργάνωσε Διεθνή Επιστημονική Ημερίδα, με τίτλο “Εκδόσεις & Βιβλιοθήκες στη Νοτιοανατολική Ευρώπη: Από τον 17ο αιώνα στις προκλήσεις του σήμερα”, στο Ινστιτούτο Επαρχιακού Τύπου.
Ολοκληρώθηκε με επιτυχία και με τη συμμετοχή πολλών ομιλητών. Τις Βιβλιοθήκες του Δήμου μας εκπροσώπησαν όλοι οι υπάλληλοι ενώ η προϊσταμένη, Παρασκευή Χουδαλάκη συμμετείχε με τίτλο ομιλίας: “Βιβλιοθήκες Δήμου Χανίων: Οι θησαυροί της πόλης μας” λαμβάνοντας θετικά σχόλια για το έργο και τις δράσεις των Βιβλιοθηκών.
Ευχαριστίες στους συνδιοργανωτές της Ημερίδας, στους ομιλητές και σε όλους τους παρευρισκόμενους.

Προφεστιβαλική εκδήλωση του 3ου Φεστιβάλ Βιβλίου Χανίων 2024 με τον συγγραφέα Caryl Férey
2024-05-23 20:30 - 22:30 | Θέατρο “Μίκης θεοδωράκης”, Λιμάνι, Χανιά, Ελλάδα
Ο Γάλλος συγγραφέας Καρύλ Φερέ στα Χανιά!
Ο Δήμος Χανίων σε συνδιοργάνωση με την Περιφέρεια Κρήτης σάς προσκαλούν στην προφεστιβαλική εκδήλωση του 3ου Φεστιβάλ Βιβλίου Χανίων με τη συμμετοχή του πολυβραβευμένου Γάλλου συγγραφέα Καρύλ Φερέ (Caryl Férey)
την Πέμπτη 23.5.2024, στις 20:30 στο Θέατρο Μίκης Θεοδωράκης.
Ο συγγραφέας θα συνομιλήσει με τη δημοσιογράφο Κυριακή Μπεϊόγλου με αφορμή την έκδοση του νέου του μυθιστορήματος Οκαβάνγκο (μετάφραση: Αργυρώ Μακάρωφ, Εκδόσεις Άγρα) και θα δεχθεί ερωτήσεις από το κοινό. Την εκδήλωση θα προλογίσει ο Μανώλης Πιμπλής, διευθυντής του Φεστιβάλ Βιβλίου Χανίων και ο Σταύρος Πετσόπουλος, εκδότης.
Λίγα λόγια για τον συγγραφέα
Ο Καρύλ Φερέ, ένας από τους σπουδαιότερους εκπροσώπους του γαλλικού αστυνομικού και νουάρ μυθιστορήματος, γεννήθηκε στην Καέν το 1967 και είναι συγγραφέας, ταξιδευτής και σεναριογράφος.
Πρώτο αστυνομικό μυθιστόρημά του στην καρδιά των αφρικανικών πάρκων άγριας φύσης, το Οκαβάνγκο είναι ένας ύμνος στην ομορφιά του άγριου κόσμου και στην επείγουσα ανάγκη να τον αφήσουμε να ζήσει.
Ο Φερέ θεωρείται μαιτρ του θρίλερ των αχανών εκτάσεων και των «ξένων» τόπων και έχει λάβει πολυάριθμες διακρίσεις (SNCF du polar francais 2005, Sang d’encre 2005, Michel-Lebrun 2005, Μεγάλο Βραβείο Αστυνομικής Λογοτεχνίας 2008, βραβείο μυθιστορήματος νουάρ του διεθνούς φεστιβάλ Quais du Polar 2009, βραβείο Jean Amila Meckert 2009 κ.ά.).
3ο Φεστιβάλ Βιβλίου Χανίων 26-30 Ιουνίου 2024
Συνδέουμε λέξεις, ενώνουμε αφηγήσεις 📖
#chaniabookfestival #chaniabookfest24 #creteregion #περιφερεια_κρητης #chaniacrete #chania #crete #dmsclab #dmcteam #cdmuowm
Δήμος Χανίων – Municipality of Chania
Περιφέρεια Κρήτης / Region of Crete
Chania Culture

Παγκόσμια Ημέρα Βιβλίου – Εκδήλωση για παιδιά με τους «Παραμυθάδες εν πλω»
2024-04-27 11:00 - 13:30 | Παιδική-Εφηβική Βιβλιοθήκη Δημοτικού Κήπου, Δημοτικός Κήπος Χανίων, Χανιά, Χανίων, 73100, Ελλάδα
Στο πλαίσιο της Παγκόσμιας Ημέρας Βιβλίου, η Δημοτική Βιβλιοθήκη Χανίων συμμετείχε στον «Περίπατο Βιβλίου» που διοργάνωσε η Ένωση Ελληνικού Βιβλίου, το Σάββατο 27 Απριλίου 2024, σε συνεργασία με την ομάδα αφήγησης της πόλης μας «Παραμυθάδες εν πλω».
Στο πλαίσιο εκδήλωσης πραγματοποιήθηκε διαδραστική, παραστατική αφήγηση με θέμα: Παραμύθια μυρωδάτα της Άνοιξης”. Ιστορίες, που μιλούν για Άνοιξη, μεταμορφώσεις, αγάπη, αλληλεγγύη, με συνοδεία μουσικών οργάνων!
Αφηγήθηκαν οι: Δήμητρα Βαλαβάνη, Αγγελική Μπεμπλιδάκη, Νίκος Μπλαζάκης, Στέλλα Ροζάκη και η Δέσποινα Τζιάκη.
Στην Παιδική-Εφηβική Βιβλιοθήκη και στον πανέμορφο καταπράσινο Δημοτικό Κήπο, οι Παραμυθάδες εν Πλω αφηγήθηκαν ανοιξιάτικες και πασχαλινές ιστορίες !!!
Παραμυθένια και όμορφα περάσαμε σήμερα, το Σάββατο του Λαζάρου!!!
Ευχαριστούμε θερμά για τη συνεργασία!!! Μια εξαιρετική εκδήλωση που απόλαυσαν μικροί και μεγάλοι!!!
Και σε άλλες συνεργασίες με υγεία!
Καλό Πάσχα στους εκλεκτούς Παραμυθάδες μας και σε όλους!!!

Παγκόσμια Ημέρα Βιβλίου – Εκδήλωση για παιδιά με τους «Παραμυθάδες εν πλω»
2024-04-27 11:00 - 13:00 | Παιδική-Εφηβική Βιβλιοθήκη Δημοτικού Κήπου, Δημοτικός Κήπος Χανίων, Χανιά, Χανίων, 73100, Ελλάδα
Συμμετοχή Δημοτικής Βιβλιοθήκης Χανίων στην Παγκόσμια Ημέρα Βιβλίου – Εκδήλωση για παιδιά με τους «Παραμυθάδες εν πλω»
Η Δημοτική Βιβλιοθήκη Χανίων συμμετέχει στον «Περίπατο Βιβλίου», που διοργανώνει η Ένωση Ελληνικού Βιβλίου το Σάββατο 27 Απριλίου 2024, στο πλαίσιο της Παγκόσμιας Ημέρας Βιβλίου, σε συνεργασία με την ομάδα αφήγησης της πόλης μας «Παραμυθάδες εν πλω».
Στο πλαίσιο εκδήλωσης θα πραγματοποιηθεί διαδραστική, παραστατική αφήγηση με θέμα: Παραμύθια μυρωδάτα της Άνοιξης”. Ιστορίες, που μιλούν για Άνοιξη, μεταμορφώσεις, αγάπη, αλληλεγγύη, με συνοδεία μουσικών οργάνων!
Αφηγούνται οι: Δήμητρα Βαλαβάνη, Αγγελική Μπεμπλιδάκη, Νίκος Μπλαζάκης, Στέλλα Ροζάκη και η Δέσποινα Τζιάκη.
Στο χώρο της Παιδικής – Εφηβικής Βιβλιοθήκης Δημοτικού Κήπου, το Σάββατο του Λαζάρου, 27 Απριλίου 2024, ώρα 11.00.
Η δράση απευθύνεται σε παιδιά ηλικίας 5+
Μέγιστος αριθμός συμμετεχόντων: 20 παιδιά
Δηλώσεις συμμετοχής στο τηλέφωνο της Βιβλιοθήκης: 2821-3-41774
Η Παγκόσμια Ημέρα Βιβλίου εορτάζεται στις 23 Απριλίου, όπως έχει καθιερωθεί διεθνώς από την UNESCO. Η Ημέρα Βιβλίου 2023 με κεντρικό μήνυμα «διαβάζω & αλλάζω», διοργανώνεται για ένατη συνεχή χρονιά από την Ένωση Ελληνικού Βιβλίου και έχει εξαιρετική απήχηση σε μεγάλους και μικρούς αναγνώστες, φέρνοντας κοντά στο βιβλίο όλες τις ηλικίες, τα κοινωνικά στρώματα, παλιούς και νέους αναγνώστες.

Γιορτάζουμε την Παγκόσμια Ημέρα Παιδικού Βιβλίου!
2024-04-02 09:00 - 13:00 | Παιδική-Εφηβική Βιβλιοθήκη Δημοτικού Κήπου, Δημοτικός Κήπος Χανίων, Χανιά, Χανίων, 73100, Ελλάδα
Ολοκληρώθηκε το τριήμερο αφιέρωμα στην Παγκόσμια Ημέρα Παιδικού Βιβλίου, με τους καλεσμένους μας συγγραφείς, Ελένη Μπετεινάκη, Γιώργο Γρηγοράκη, Μαργαρίτα Αυγουσιανάκη, που πραγματοποιήθηκε στο χώρο των Βιβλιοθηκών του Δήμου μας, με τη συμμετοχή εκατοντάδων παιδιών, εκπαιδευτικών και γονέων, από το Σάββατο 30 Μαρτίου έως την Τρίτη 2 Απριλίου 2024.
Είχαμε τη χαρά να γνωρίσουμε από κοντά εξαιρετικούς συγγραφείς, να μοιραστούμε σκέψεις και απόψεις για την Παιδική Λογοτεχνία, τη φιλαναγνωσία, τα ζωντανά κύτταρα, τις Βιβλιοθήκες της πόλης μας.
Κλείνουμε το αφιέρωμα, με τα λόγια του συγγραφέα Γιώργου Γρηγοράκη:
«Παγκόσμια Ημέρα Παιδικού Βιβλίου ετούτη η Τρίτη 2 Απριλίου κι εγώ ο τυχερός τη γιόρτασα διπλά εδώ στα Χανιά, στην πανέμορφη Παιδική – Εφηβική Βιβλιοθήκη Δημοτικού Κήπου και στη ζεστή και φιλόξενη Παιδική – Εφηβική Βιβλιοθήκη της Σούδας.
Κι η παρέα ξεχωριστή καθώς οι μαθητές και μαθήτριες της ΣΤ’ τάξης του 4ου Δ.Σ. Χανίων και της ΣΤ’ τήξης 1ου Δημοτικού Σχολείου Μουρνιών , κουβαλώντας τη φρεσκάδα και τη δημιουργική τους διάθεση, αποδείχτηκαν ιδανικοί κι ενθουσιώδεις συνεπιβάτες στο συναρπαστικό ταξίδι στον κόσμο της φαντασίας με όχημα τις λέξεις.
Γιατί αυτό κάναμε σήμερα, συνταξιδέψαμε στον κόσμο της μυθοπλασίας σκαρώνοντας ιστορίες κι εξερευνήσαμε τρόπους για να υφάνουμε την πλοκή μας.
Τελικά καταλήξαμε στο συμπέρασμα πως όλα γύρω μας γεννάνε ιστορίες. Τους ευχαριστώ πολύ κι αυτούς και τις/ τους δασκάλες/ους τους.
Ευχαριστώ τους ανθρώπους των Βιβλιοθηκών για την εγκάρδια υποδοχή, τη Λίτσα Μαστορακάκη, τη Ρούλα Τατσοπούλου, την Αρχοντούλα Χουδαλάκη και τη σχολική σύμβουλο Αθηνά Ντούλια που παρευρέθηκε, μα πάνω απ’ όλα θέλω να ευχαριστήσω τη διευθύντρια και κινητήρια δύναμη των εκδηλώσεων, την Προϊσταμένη Βιβή Χουδαλάκη για την πρόσκληση, τη φιλοξενία και την τόσο ενδιαφέρουσα ξενάγηση στη Δημοτική Βιβλιοθήκη Χανίων.
Εις το επανιδείν.»
Θερμές ευχαριστίες στους καλεσμένους μας, για την άριστη συνεργασία, τις εξαιρετικές παρουσιάσεις, την ανταλλαγή απόψεων, την ευγένεια του χαρακτήρα τους και τα ολόθερμα σχόλια τους για τις Βιβλιοθήκες της πόλης μας και το έργο που επιτελούν.
Οι εκδηλώσεις πραγματοποιήθηκαν σε συνεργασία Δήμου Χανίων, Δημοτικής Βιβλιοθήκης και Διεύθυνσης Α΄/θμιας Εκπαίδευσης Νομού Χανίων.

Γιορτάζουμε την Παγκόσμια Ημέρα Παιδικού Βιβλίου!
2024-04-01 09:00 - 11:00 | Παιδική-Εφηβική Βιβλιοθήκη Δημοτικού Κήπου, Δημοτικός Κήπος Χανίων, Χανιά, Χανίων, 73100, Ελλάδα
«Με τα παιδιά της Δ’ τάξης του 4ου Δημοτικού Σχολείου Χανίων στο φιλόξενο χώρο της Παιδικής-Εφηβικής Βιβλιοθήκης Δημοτικού Κήπου Χανίων, είχα τη χαρά να βρεθώ με αφορμή την Παγκόσμια Ημέρα Παιδικού Βιβλίου, για να γιορτάσουμε αυτή τη μεγάλη μέρα.
Ταξιδέψαμε με τα φτερά της φαντασίας και με πυξίδα το όνειρο, βρήκαμε τον προορισμό στο χάρτη της καρδιάς για να ανακαλύψουμε την αγάπη.
Μεγάλη συγκίνηση όταν στηρίζεται η κάθε συγγραφική προσπάθεια από το ίδιο το “σπίτι” του βιβλίου, τη βιβλιοθήκη!
Ευχαριστώ από καρδιάς για την τιμή της πρόσκλησης, τη διευθύντρια Βιβλιοθηκών Χανίων κα Βιβή Χουδαλάκη, όπως θερμά ευχαριστώ την βιβλιοθηκονόμο κα Λίτσα Μαστορακάκη, την παιδαγωγό θεάτρου κα Ρούλα Τατσοπούλου και τη βιβλιοθηκονόμο κα Αθηνά Γιαννουλάκη, οι οποίες με τόση αγάπη για το παιδικό βιβλίο φροντίζουν και προοδεύουν αυτόν τον όμορφο χώρο.
Ευχαριστώ πολύ τις δασκάλες που συνόδευσαν τα παιδιά και ένα ακόμη πιο μεγάλο ευχαριστώ σε όλα τα παιδιά που με τη γλυκιά τους παρουσία και τις ευφάνταστες δημιουργίες έδωσαν ακόμη πιο μεγάλο νόημα στην όλη δράση!
Μαργαρίτα Αυγουσιανάκη Δευτέρα 1 Απριλίου 2024»
Οι δράσεις του Δήμου Χανίων γίνονται σε συνεργασία με τη Δημοτική Βιβλιοθήκη και τη Διεύθυνση Α΄/θμιας Εκπαίδευσης Νομού Χανίων.
Οι εκδηλώσεις αναλυτικά:
• Σάββατο 30 Μαρτίου 2024, ώρα 11:00 π.μ.
Η συγγραφέας και νηπιαγωγός Ελένη Μπετεινάκη έρχεται από το Ηράκλειο και αφηγείται τις ιστορίες της παρέα με τις κούκλες της, που ζωντανεύουν για τους μικρούς μας φίλους, στην Παιδική-Εφηβική Βιβλιοθήκη Δημοτικού Κήπου.
Ηλικία παιδιών 5+
• Δευτέρα 1 Απριλίου 2024 (πρωί)
Παιδική-Εφηβική Βιβλιοθήκη Δημοτικού Κήπου Χανίων: η εκπαιδευτικός και συγγραφέας Μαργαρίτα Αυγουστιανάκη, μέσα από ένα ξεχωριστό …«μαγείρεμα παραμυθιών» θα μιλήσει για την «Αγάπη» στους μαθητές.
• Τρίτη 2 Απριλίου 2024, ώρα 10:00 π.μ.
Παιδική-Εφηβική Βιβλιοθήκη Δημοτικού Κήπου Χανίων & Παιδική-Εφηβική Βιβλιοθήκη Σούδας: Ο συγγραφέας και εκπαιδευτικός Γιώργος Γρηγοράκης παρασύρει τα παιδιά σε φανταστικούς κόσμους.

Γιορτάζουμε την Παγκόσμια Ημέρα Παιδικού Βιβλίου!
2024-03-30 11:00 - 13:00 | Παιδική-Εφηβική Βιβλιοθήκη Δημοτικού Κήπου, Δημοτικός Κήπος Χανίων, Χανιά, Χανίων, 73100, Ελλάδα
Κάθε χρόνο η Δημοτική Βιβλιοθήκη Χανίων γιορτάζει την Παγκόσμια Ημέρα Παιδικού Βιβλίου με πολυήμερες εκδηλώσεις αφιερωμένες στην Παιδική Λογοτεχνία, δίδοντας τη δυνατότητα στα παιδιά να γνωρίσουν από κοντά καταξιωμένους συγγραφείς παιδικών βιβλίων.
Φέτος ξεκινήσαμε την έναρξη των εκδηλώσεων το Σάββατο 30 Μαρτίου με καλεσμένη την πολυτάλαντο συγγραφέα και νηπιαγωγό Ελένη Μπετεινάκη!
Με μια βαλίτσα γεμάτη με τους …πρωταγωνιστές των βιβλίων της, με πολύ κέφι και αγάπη, μάγεψε μικρούς και μεγάλους στην κατάμεστη αίθουσα της Παιδικής-Εφηβικής Βιβλιοθήκης Δημοτικού Κήπου. Μια φορά κι έναν καιρό… και όλοι “κρεμόμαστε” από τα χείλη της!
Αλλά ας δώσουμε τον λόγο στην ίδια, τη συγγραφέα Ελένη Μπετεινάκη!
«Στις 2 Απριλίου γιορτάζεται η Παγκόσμια Ημέρα Παιδικού Βιβλίου με αφορμή την γενέθλιο επέτειο του Μεγάλου Δανού παραμυθά Χανς Κρίστιαν Άντερσεν…Οι εκδηλώσεις για το βιβλίο, τους συγγραφείς και εικονογράφους είναι χιλιάδες, απ’ άκρη σ’ άκρη της Γης.
Από τις πιο σημαντικές στην Κρήτη οι εκδηλώσεις των βιβλιοθηκών…
Καλεσμένη λοιπόν της Δημοτικής Βιβλιοθήκης Χανίων και της Βιβής Χουδαλάκη ήρθα στα αγαπημένα Χανιά σε ένα εκπληκτικό χώρο, της Παιδικής-Εφηβικής Βιβλιοθήκης Δημοτικού Κήπου και μαζί με τις κούκλες μου είπαμε για βιβλία και παραμύθια.
Μεγάλη Τιμή για μένα τόσα παιδιά και γονείς να είναι εκεί…
Συγκίνηση να ακούσω τόσο σπουδαία λόγια…
Μεγάλη χαρά η στήριξη στους συγγραφείς παιδικών βιβλίων από τον φυσικό τους χώρο που είναι ΚΑΙ οι βιβλιοθήκες…
Η παραμυθόσκονή μου έφτασε παντού το Σάββατο 30 του Μάρτη…
Τα παραμύθια κάθισαν στους ώμους των παιδιών με ευλάβεια και ταπεινότητα…
Τα βιβλία έβγαλαν φτερά και πέταξαν σε πολλά παιδικά δωμάτια εκείνη την ημέρα …
Κι εγώ υπερήφανη και συγκινημένη για μία ακόμα φορά εισέπραξα αγάπη μπόλικη και αγκαλιές αμέτρητες …
Χίλια ευχαριστώ Βιβή Χουδαλάκη, Ραλού Πυγολαμπίδα , Λίτσα Μαστορακάκη
Κι όλους όσους ήρθατε …»
Οι δράσεις του Δήμου Χανίων γίνονται σε συνεργασία με τη Δημοτική Βιβλιοθήκη και τη Διεύθυνση Α΄/θμιας Εκπαίδευσης Νομού Χανίων.
Ακολουθούν οι δράσεις:
• Δευτέρα 1 Απριλίου 2024 (πρωί)
Παιδική-Εφηβική Βιβλιοθήκη Δημοτικού Κήπου Χανίων: η εκπαιδευτικός και συγγραφέας Μαργαρίτα Αυγουστιανάκη, μέσα από ένα ξεχωριστό …«μαγείρεμα παραμυθιών» θα μιλήσει για την «Αγάπη» στους μαθητές.
• Τρίτη 2 Απριλίου 2024, ώρα 10:00 π.μ.
Παιδική-Εφηβική Βιβλιοθήκη Δημοτικού Κήπου Χανίων & Παιδική-Εφηβική Βιβλιοθήκη Σούδας: Ο συγγραφέας και εκπαιδευτικός Γιώργος Γρηγοράκης παρασύρει τα παιδιά σε φανταστικούς κόσμους.

Οι Βιβλιοθήκες του Δήμου Χανίων γιορτάζουν την Παγκόσμια Ημέρα Παιδικού Βιβλίου
2024-03-30 10:00 - 2024-04-02 10:00 | Παιδική-Εφηβική Βιβλιοθήκη Δημοτικού Κήπου, Δημοτικός Κήπος Χανίων, Χανιά, Χανίων, 73100, Ελλάδα
Οι Βιβλιοθήκες του Δήμου Χανίων γιορτάζουν: Σάββατο 30 Μαρτίου έως Τρίτη 2 Απριλίου 2024
Με αφορμή την Παγκόσμια Ημέρα Παιδικού Βιβλίου στις 2 Απριλίου, οι Βιβλιοθήκες του Δήμου Χανίων γιορτάζουν και φέτος δίνουν τη δυνατότητα στα παιδιά να γνωρίσουν σπουδαίους συγγραφείς παιδικών βιβλίων.
Καλεσμένοι είναι οι συγγραφείς Ελένη Μπετεινάκη, Γιώργος Γρηγοράκης, Μαργαρίτα Αυγουστιανάκη σε ένα πολυήμερο εορταστικό, αφιερωμένο στην Παιδική Λογοτεχνία που θα πραγματοποιηθεί στο χώρο των Βιβλιοθηκών του Δήμου μας.
Οι δράσεις του Δήμου Χανίων γίνονται σε συνεργασία με τη Δημοτική Βιβλιοθήκη και τη Διεύθυνση Α΄/θμιας Εκπαίδευσης Νομού Χανίων.
Οι εκδηλώσεις αναλυτικά:
• Σάββατο 30 Μαρτίου 2024, ώρα 11:00 π.μ.
Παιδική-Εφηβική Βιβλιοθήκη Δημοτικού Κήπου Χανίων: η πολυτάλαντη συγγραφέας, εκπαιδευτικός, παρουσιάστρια Ελένη Μπετεινάκη έρχεται από το Ηράκλειο με τις φανταστικές κούκλες της, που ζωντανεύουν για τους μικρούς μας φίλους
Ηλικία παιδιών 5+
• Δευτέρα 1 Απριλίου 2024 (πρωί)
Παιδική-Εφηβική Βιβλιοθήκη Δημοτικού Κήπου Χανίων: η εκπαιδευτικός και συγγραφέας Μαργαρίτα Αυγουστιανάκη, μέσα από ένα ξεχωριστό …«μαγείρεμα παραμυθιών» θα μιλήσει για την «Αγάπη» στους μαθητές, στην Παιδική-Εφηβική Βιβλιοθήκη Δημοτικού Κήπου.
• Τρίτη 2 Απριλίου 2024, ώρα 10:00 π.μ.
Παιδική-Εφηβική Βιβλιοθήκη Δημοτικού Κήπου Χανίων & Παιδική-Εφηβική Βιβλιοθήκη Σούδας: Ο συγγραφέας και εκπαιδευτικός Γιώργος Γρηγοράκης παρασύρει τα παιδιά σε φανταστικούς κόσμους.

Το μήνυμα της ΙΒΒΥ για τη φετινή Παγκόσμια Ημέρα Παιδικού Βιβλίου.
«Διασχίστε τις θάλασσες με τα φτερά της φαντασίας!», μας καλεί η συγγραφέας Eiko Kadono, νικήτρια του Hans Christian Andersen Award 2018, και η εικονογράφος Nana Furiya συνοδεύει εκπληκτικά με τις ζωγραφιές της την αφίσα.
Το εθνικό τμήμα της Ιαπωνίας (JBBY 日本国際児童図書評議会) ανέλαβε τη δημιουργία του υλικού για τον φετινό εορτασμό.
“Οι ιστορίες ταξιδεύουν πάνω στα σύννεφα, λαχταρώντας ν’ ακούσουν το χαρούμενο χτύπημα της καρδιάς σας.
Είμαι μια ιστορία που ταξιδεύει. Πετάω παντού, με τα φτερά του ανέμου ή τα φτερά των κυμάτων, καμιά φορά και με τα λεπτά φτερά της άμμου. Πετάω βέβαια και με τα φτερά των μεταναστευτικών πουλιών, ακόμα και με τα φτερά τα αεροπλάνων. Στέκομαι δίπλα σου.
Γυρίζω τις σελίδες για να σου πω μια ιστορία ,εκείνη που θέλεις ν’ ακούσεις. Θα σου άρεσε μια παράξενη και απίστευτη ιστορία; Ή μια λυπητερή, μια τρομακτική ή μια αστεία; Αν δεν έχεις διάθεση να την ακούσεις τώρα, δεν πειράζει. Όμως ξέρω πως κάποια μέρα θα θέλεις. Όταν θέλεις λοιπόν φώναξε: «Ιστορία που ταξιδεύεις, έλα! Κάθισε δίπλα μου!» Κι αμέσως θα πετάξω κοντά σου.
Έχω τόσες ιστορίες να σου πω! Τι θα έλεγες για την ιστορία ενός μικρού νησιού που είχε βαρεθεί τη μοναξιά του, έμαθε να κολυμπάει κι αποφάσισε να βρει έναν φίλο; Ή για την ιστορία μιας παράξενης νύχτας, όταν παρουσιάστηκαν δύο φεγγάρια στον ουρανό;
Ή για τη νύχτα που χάθηκε ο Αγιοβασίλης;
Ω! Ακούω την καρδιά σου να χτυπάει όλο και πιο γρήγορα: Τικ τακ, τίκι τακ, τίκι τίκι τακ! Η ιστορία που ταξιδεύει να βρήκε τρόπο να μπει μέσα σου κι έκανε τη καρδία σου να χτυπάει. Τώρα θα γίνεις κι εσύ μια τέτοια ιστορία με φτερά, έτοιμη να πετάξει.
Έτσι λοιπόν γεννήθηκε ακόμα μια ιστορία που ταξιδεύει!”
Μετάφραση: Λότη Πέτροβιτς-Ανδρουτσοπούπου

Βιογραφικά των καλεσμένων συγγραφέων:
• Η Ελένη Μπετεινάκη είναι νηπιαγωγός και συγγραφέας.
Αγαπά πολύ το διάβασμα, την Ιστορία, τη θάλασσα, τη φωτογραφία και το ποδήλατό της!
Έχει κάνει αρκετές ραδιοφωνικές στην ΕΡΑ Ηρακλείου και τηλεοπτικές εκπομπές στο Κρήτη Tv με θέμα το παιδικό βιβλίο.
Αρθρογραφεί στην Εφημερίδα ΠΑΤΡΙΣ, στο Cretalive.gr και στο Fractalart.gr εδώ και πολλά χρόνια. Η στήλη της «Τα παραμύθια του Σαββάτου» με απόψεις και παρουσιάσεις παιδικών βιβλίων συμπληρώνουν φέτος ανελλιπή παρουσία 11 χρόνων.
Διατηρεί ένα Blog ( Ζητούνται Αναγνώστες!) από το 2009 με άρθρα της και προτάσεις για βιβλία.
Το 2015 της απονεμήθηκε από το ΙΒΒΥ, «Κύκλος Ελληνικού Παιδικού Βιβλίου», το Βραβείο σε Νηπιαγωγό «Βούλα Κουλουμπή», η οποία εισάγει με τους πιο ευφάνταστους τρόπους τα παιδιά της προσχολικής ηλικίας στον κόσμο τού παιδικού βιβλίου.
Αφηγείται ιστορίες και παραμύθια σε επιλεγμένους χώρους και Μουσεία!
Τα βιβλία της που κυκλοφορούν είναι:
Η μάγισσα Χρωματούσα, 2015, 6η έκδοση 2021, Ο Τρακατρούκας ο καλικάντζαρος, 2016, Ο Σιγανός…ένα σκιάχτρο με ψυχή, 2019, Ο πρίγκιπας Χαρταετός, 2020, Η νεράιδα Σερπαντίνα,2022, Σκανταλιές στο Πι και Φι,2021, Τα Χριστούγεννα του Εδώ και του Αλλού, 2022 και Με ένα λευκό φτερό,2023 από τις εκδόσεις Ελληνοεκδοτική και :
Με ένα κόκκινο κουμπί, 2020, από τις εκδόσεις Κλειδάριθμος.
Με το ποδήλατό μου στις γειτονιές του Μεγάλου Κάστρου, εκδόσεις ΜΥΣΤΙΣ 2022
Αναζητήστε περισσότερα στα Social Media:
Ζητούνται Αναγνώστες! https://zhtunteanagnostes.blogspot.com/
https://www.instagram.com/elenibetinaki/?hl=el
https://www.facebook.com/elenibetinaki
Youtube : ΕΛΕΝΗ ΜΠΕΤΕΙΝΑΚΗ
• Ο Γιώργος Γρηγοράκης γεννήθηκε στην Αθήνα. Ζει και εργάζεται ως δάσκαλος στο Ηράκλειο Κρήτης. Νωρίς διαπίστωσε πως η λογοτεχνία είναι ένα συναρπαστικό ταξίδι που σου επιτρέπει να κατανοήσεις τον κόσμο, να τον ερμηνεύσεις, να τον υπερβείς, να τον μεταμορφώσεις. Από τότε δε σταμάτησε να … ταξιδεύει γράφοντας παραμύθια, διηγήματα, μυθιστορήματα. Το 2007 το παραμύθι «Το άσπρο κλουβί στο σχήμα της καρδιάς» διακρίθηκε με έπαινο από την Πανελλήνια Ένωση Λογοτεχνών και το 2013 κυκλοφόρησε σε ελεύθερη ψηφιακή μορφή από τις εκδόσεις Σαΐτα. Συμμετείχε στη συλλογική έκδοση διηγημάτων «Ένα ταξίδι αλλιώς» (Σαΐτα, 2013). Έχει γράψει τα παιδικά μυθιστορήματα «Η φούσκα» (Εκδόσεις Πατάκη, 2015) «Το τρανζιστοράκι» (Εκδόσεις Πατάκη, 2019. Βραβείο κοινού Public 2020, Χρυσή Λίστα Elniplex 2020) «Dream Escape Η απόδραση της Αλίκης» (Εκδόσεις Πατάκη, 2021)
• Η Μαργαρίτα Αυγουσιανάκη γεννήθηκε και μεγάλωσε στα Χανιά. Σπούδασε παιδαγωγός προσχολικής αγωγής, εργάστηκε, παντρεύτηκε κι έχει δύο παιδιά. Ταξιδεύει συχνά σε όμορφα μέρη του κόσμου, μα προτιμά να ταξιδεύει σε τόπους φανταστικούς και να αποτυπώνει τις εμπειρίες της στο χαρτί. Δημιουργεί μικρές ιστορίες σε δομή παραμυθιού, οι οποίες δημοσιεύονται σε ηλεκτρονικές εφημερίδες και έντυπα λογοτεχνικά περιοδικά. Ο γέρο κουρελής αγαπήθηκε από την πρώτη στιγμή και πρωταγωνίστησε σε σχολικές θεατρικές παραστάσεις. Είναι το πρώτο παραμύθι της που εκδόθηκε. Η ιστορία του γέρο-κουρελή βραβεύτηκε στην Εταιρία Ελλήνων λογοτεχνών το 2019 στα πλαίσια λογοτεχνικού διαγωνισμού που διοργάνωσε το περιοδικό “Κέφαλος”. Τα παραμύθια της «Ο Γέρο-Κουρελής και το κόκκινο σκουφί» και «Του Ήλιου το Κρυφτό», έχουν περιληφθεί στα διδακτικά εγχειρίδια της πρωτοβάθμιας εκπαίδευσης από την Κυπριακή Δημοκρατία.

Παγκόσμια Ημέρα Ποίησης: Τα Χανιά τίμησαν την Ελένη Μαρινάκη
2024-03-20 19:30 - 21:00 | Κέντρο Αρχιτεκτονικής Μεσογείου, Ακτή Ενώσεως, Πλατεία Γεωργίου Κατεχάκη, Χανιά, Χανίων, 73100, Ελλάδα
Με αφορμή τον εορτασμό της Παγκόσμιας Ημέρας Ποίησης, πραγματοποιήθηκε την Τετάρτη 20 Μαρτίου 2024, στην κατάμεστη αίθουσα του ΚΑΜ, εκδήλωση αφιερωμένη στην καταξιωμένη Χανιώτισσα ποιήτρια Ελένη Μαρινάκη.
Την εκδήλωση χαιρέτησαν ο κ. Ιωάννης Γιαννακάκης, Αντιδήμαρχος Πολιτισμού και η Σοφία Μαλανδράκη – Κρασουδάκη από την Περιφερειακή Ενότητα Χανίων.
Εκ μέρους της Δημοτικής Βιβλιοθήκης Χανίων μίλησε η βιβλιοθηκονόμος Αρετή Καρβέλη -λόγω ασθενείας της Προϊσταμένης- με λόγια συγκινητικά και με προβολή video – έκπληξη στιγμών της ποιήτριας στη Δημοτική Βιβλιοθήκη.
Τον συντονισμό της εκδήλωσης είχε η Σίτσα Κοτσιφάκη (φιλόλογος).
Για την ποίηση και το έργο της μίλησαν οι:
Μιχάλης Βιρβιδάκης (ηθοποιός, σκηνοθέτης και θεατρικός συγγραφέας) αναφέρθηκε στην ποίηση της Ελένης Μαρινάκη με αφορμή την παράσταση που είχε ανεβάσει στο Θέατρο “Κυδωνία” µε τίτλο “Τις νύχτες που κατεβαίνω στα όνειρα” και η οποία βασίζονταν στον ποιητικό λόγο της ποιήτριας.
Η Νεκταρία Μενδρινού (ποιήτρια) αναφέρθηκε στην επιρροή που άσκησε η Ελένη Μαρινάκη ως άνθρωπος και ως ποιήτρια πάνω στο δικό της έργο.
Η Δέσποινα Πολλαναγνωστάκη (ηθοποιός) διάβασε ποιήματά της.
Έδωσε ιδιαίτερο χρώμα στην εκδήλωση η «Ομάδα passe-pARTout δράσεις μετά μουσικής».
Κλείνοντας, η Ελένη Μαρινάκη διάβασε ανέκδοτο ποίημά της και εμφανώς συγκινημένη ευχαρίστησε για την τιμή.
Ευχαριστούμε τους φορείς που συνεργαστήκαμε (Περιφέρεια Κρήτης-Περιφερειακή Ενότητα Χανίων, Δήμο Χανίων και Σύνδεσμο Φιλολόγων Νομού Χανίων).
Ευχαριστούμε τον Βιρβιδάκη Μιχάλη, Νεκταρία Μενδρινού, Δέσποινα Πολλαναγνωστάκη, την μουσική ομάδα “Passe-pARTout δράσεις μετά μουσικής” για τη συμμετοχή τους στην εκδήλωση.
Ευχαριστούμε κι όλους που τίμησαν με την παρουσία τους την εκδήλωση.

Παγκόσμια Ημέρα Ποίησης: Αφιέρωμα στην Ελένη Μαρινάκη
2024-03-20 19:30 | Κέντρο Αρχιτεκτονικής Μεσογείου, Ακτή Ενώσεως, Πλατεία Γεωργίου Κατεχάκη, Χανιά, Χανίων, 73100, Ελλάδα
Η Περιφέρεια Κρήτης – Περιφερειακή Ενότητα Χανίων, ο Δήμος Χανίων, η Δημοτική Βιβλιοθήκη Χανίων και ο Σύνδεσμος Φιλολόγων Νομού Χανίων, με αφορμή τον εορτασμό της Παγκόσμιας Ημέρας Ποίησης, συνδιοργανώνουν εκδήλωση, αφιερωμένη στην ποίηση και στο έργο της Χανιώτισσας ποιήτριας Ελένης Μαρινάκη, την Τετάρτη 20 Μαρτίου 2024, ώρα 7.30 μ.μ. στο ΚΑΜ (Κέντρο Αρχιτεκτονικής Μεσογείου).
Συμμετέχουν:
Μιχάλης Βιρβιδάκης: ηθοποιός, σκηνοθέτης και θεατρικός συγγραφέας
Νεκταρία Μενδρινού: ποιήτρια
Δέσποινα Πολλαναγνωστάκη: ηθοποιός
Μουσική πλαισίωση: Ομάδα passe-pARTout δράσεις μετά μουσικής
Συντονίζει η Σίτσα Κοτσιφάκη, φιλόλογος

Παρουσίαση βιβλίου του Γιάννη Νικολούδη " Άδειος Τόπος", στη Δημοτική Βιβλιοθήκη Χανίων
2024-02-28 19:00 - 22:00 | Δημοτική Βιβλιοθήκη Χανίων, Υψηλαντών 30, Χανιά, Χανίων, 73100, Ελλάδα
Ο Δήμος Χανίων και η Δημοτική Βιβλιοθήκη σε συνεργασία με τον Σύνδεσμο Φιλολόγων Χανίων και τις εκδόσεις Πατάκη
σας προσκαλούν την Τετάρτη 28 Φεβρουαρίου 2024 στις 19:00 στο χώρο της Βιβλιοθήκης (Υψηλαντών 30)
στην παρουσίαση του βιβλίου ” Άδειος Τόπος” του Γιάννη Νικολούδη.
Για το βιβλίο θα μιλήσουν οι:
Σίτσα Κοτσιφάκη, πρόεδρος του Συνδέσμου Φιλολόγων Χανίων
Δημήτρης Μαριδάκης, δημοσιογράφος
Θα ακολουθήσει συζήτηση με το κοινό.

Παρουσίαση βιβλίου του Γιάννη Νικολούδη " Άδειος Τόπος", στη Δημοτική Βιβλιοθήκη Χανίων
2024-02-28 19:00 - 21:00 | Δημοτική Βιβλιοθήκη Χανίων, Υψηλαντών 30, Χανιά, Χανίων, 73100, Ελλάδα
Είμαστε χαρούμενοι που παρουσιάσαμε το τρίτο βιβλίο ενός νέου, πολλά υποσχόμενου συγγραφέα, συχνού επισκέπτη και φίλου της Βιβλιοθήκης μας, εξαιρετικού νέου, του Γιάννη Νικολούδη, χθες Τετάρτη 28 Φεβρουαρίου 2024, στο χώρο της Βιβλιοθήκης.
Ο «Άδειος τόπος» είναι το τρίτο στη σειρά λογοτέχνημα του, που μιλάει για τις προσπάθειες ενός Αλβανού να επιστρέψει μετά την αποφυλάκιση του σε μια κάποια κανονικότητα. Έχουν όλα κριθεί; Υπάρχει δυνατότητα επιστροφής;
Εξαιρετικές οι εισηγήσεις της Σίτσα Κοτσιφάκη, προέδρου του Συνδέσμου Φιλολόγων Χανίων και του Δημήτρη Μαριδάκη, δημοσιογράφου.
Μία εκδήλωση του Δήμου Χανίων και της Δημοτικής Βιβλιοθήκης σε συνεργασία με τον Σύνδεσμο Φιλολόγων Χανίων, τις εκδόσεις Πατάκη και το βιβλιοπωλείο «Το βιβλίο» του Γιώργου Σκανδάλη.
Βιογραφικό:
Ο Γιάννης Νικολούδης, γεννήθηκε το 1987 στο Ηράκλειο Κρήτης. Μετά τη συλλογή διηγημάτων «Άμοιρο παιδί» (εκδόσεις ΠΑΡΑΞΕΝΕΣ ΜΕΡΕΣ 2016) και τη νουβέλα «Από χώμα και κόκαλα» (εκδόσεις ΣΚΑΡΙΦΗΜΑ, 2021) εκδίδεται το 2023 ο «Άδειος τόπος» από τις εκδόσεις ΠΑΤΑΚΗ.

«Τα βιβλία αλλάζουν χέρια και χαιρόμαστε!» στη Δημοτική Βιβλιοθήκη Χανίων
2024-02-19 15:00 - 20:00 | Δημοτική Βιβλιοθήκη Χανίων, Υψηλαντών 30, Χανιά, Χανίων, 73100, Ελλάδα
«Τα βιβλία αλλάζουν χέρια και χαιρόμαστε!»: Δωρεά βιβλίων στο κοινό από τη Δημοτική Βιβλιοθήκη Χανίων – Τη Δευτέρα 19/2/2024
Την πρώτη μεγάλη δωρεά βιβλίων σε πολίτες θα πραγματοποιήσει φέτος η Δημοτική Βιβλιοθήκη του Δήμου Χανίων, σε εκδήλωση με τίτλο: «Τα βιβλία αλλάζουν χέρια και χαιρόμαστε!».
Η εκδήλωση θα πραγματοποιηθεί τη Δευτέρα 19 Φεβρουαρίου 2024 και από ώρα 3μ.μ. έως 8μ.μ., στον χώρο του αναγνωστηρίου της Βιβλιοθήκης (Υψηλαντών 30-όπισθεν Δημαρχείου).
Η Δημοτική Βιβλιοθήκη Χανίων δέχεται καθημερινά δεκάδες δωρεές βιβλίων ποικίλου περιεχομένου από συμπολίτες μας. Τα πολλαπλά αντίτυπα δωρίζονται σε άλλες βιβλιοθήκες του Νομού μας, σε Σχολικές Βιβλιοθήκες, ενώ εφοδιάζονται και οι Ανταλλακτικές Βιβλιοθήκες του Δήμου.
Φέτος, διοργανώνεται για πρώτη φορά από τη Βιβλιοθήκη οργανωμένη δωρεά εκατοντάδων βιβλίων.
Σας περιμένουμε όλους στη Δημοτική Βιβλιοθήκη Χανίων, μοιραζόμαστε τα βιβλία και χαιρόμαστε πολύ γι’ αυτό!

«Τα βιβλία αλλάζουν χέρια και χαιρόμαστε!» στη Δημοτική Βιβλιοθήκη Χανίων
2024-02-19 13:00 - 20:00 | Δημοτική Βιβλιοθήκη Χανίων, Υψηλαντών 30, Χανιά, Χανίων, 73100, Ελλάδα
Πολύ μεγάλο ενδιαφέρον έδειξαν οι συμπολίτες μας για τα εκατοντάδες βιβλία που πρόσφερε η Δημοτική Βιβλιοθήκη Χανίων κατά τη διάρκεια εκδήλωσης με τίτλο: «Τα βιβλία αλλάζουν χέρια και χαιρόμαστε!», χθες, Δευτέρα 19 Φεβρουαρίου 2024 στο χώρο του αναγνωστηρίου της Βιβλιοθήκης.
Η Προϊσταμένη Βιβή Χουδαλάκη ανέφερε μεταξύ άλλων:
«Η Δημοτική Βιβλιοθήκη Χανίων δέχεται καθημερινά δωρεές βιβλίων ποικίλου περιεχομένου από συμπολίτες μας. Τα πολλαπλά αντίτυπα δωρίζονται σε άλλες βιβλιοθήκες του Νομού μας, σε Σχολικές Βιβλιοθήκες και στην υποστήριξη των δύο Ανταλλακτικών Βιβλιοθηκών, στο Γενικό Νοσοκομείο Χανίων και στο αίθριο του Δημαρχιακού Μεγάρου.
Φέτος, διοργανώνεται πρώτη φορά από τη Βιβλιοθήκη, οργανωμένη δωρεάν βιβλίων προσφέροντας στο αναγνωστικό κοινό εκατοντάδες τίτλους βιβλίων από τα πολλαπλά αντίτυπα δωρεών! Η προσέλευση του κόσμου ξεπέρασε τις προσδοκίες μας.
Πράγματι υπέροχο, να δίδεται στα βιβλία μια… δεύτερη ζωή στα χέρια ενός άλλου αναγνώστη.
Ευχαριστώ όλους τους συναδέλφους για την υποστήριξη του όλου εγχειρήματος και ιδιαίτερα τη συνάδελφο Χρυσούλα Αντωνακάκη.»
Μέσα σε λίγες ώρες εκατοντάδες συμπολίτες μας διάλεξαν τα βιβλία τους, ευχαρίστησαν το προσωπικό και υποσχέθηκαν ότι θα δωρίσουν κι αυτοί με τη σειρά τους.
Τα βιβλία αλλάζουν χέρια και χαιρόμαστε!

ΣΥΝΑΝΤΗΣΗ ΓΙΑ ΕΚΠΑΙ∆ΕΥΤΙΚΟΥΣ - 100 χρόνια Ζωρζ Σαρή. Σημαντικοί σταθμοί στη ζωή και στο έργο της.
2024-02-13 17:30 - 20:00 | Δημοτική Βιβλιοθήκη Χανίων, Υψηλαντών 30, Χανιά, Χανίων, 73100, Ελλάδα
Ο Κωνσταντίνος Μπαϊρακτάρης, ιστορικός, εμψυχωτής σε μία εξαιρετική παρουσίαση, την Τρίτη 13 Φεβρουαρίου 2024, το πρωί με μαθητές σχολείων της πόλης μας και το απόγευμα με εκπαιδευτικούς στη Δημοτική Βιβλιοθήκη Χανίων, µας ξενάγησε μέσα από τα ίδια τα κείμενα της συγγραφέως Ζωρζ Σαρή, στις σημαντικότερες στιγμές της ζωής της, αναδεικνύοντας τις δυνατότητες που δίνει η λογοτεχνία στον/στην εκπαιδευτικό για εξοικείωση των μαθητών µε την Ιστορία.
Στην κατάμεστη από εκπαιδευτικούς αίθουσα, η Προϊσταμένη της Βιβλιοθήκης κα Βιβή Χουδαλάκη αναφέρθηκε στη στενή συνεργασία με την εκπαιδευτική κοινότητα, τα προγράμματα φιλαναγνωσίας για μαθητές, τις καθημερινές επισκέψεις των Σχολείων σε όλες τις Βιβλιοθήκες του Δήμου μας και στην εθελοντική στήριξη τους για την πραγματοποίηση της Καλοκαιρινής Εκστρατείας Ανάγνωσης & Δημιουργικότητας για παιδιά.
Συνεχάρει την κα Αθηνά Ντούλια– Σχολική Σύμβουλος 1ης Περιφέρειας Χανίων Κρήτης, για τις δραστηριότητες και πρωτοβουλίες της και για τη μελλοντική συνεργασία και ευχαρίστησε όλους τους συνδιοργανωτές της εκδήλωσης:
Δήμος Χανίων – Municipality of Chania, Σύµβουλοι Εκπαίδευσης Ν. Χανίων 1ης, 2ης, 3ης και 4ης Ενότητας, 1o Πειραµατικό Γυµνάσιο Χανίων@ 1o Πειραματικό Γυμνάσιο Χανίων, 2ο Γυμνάσιο Χανίων@2ο Γυμνάσιο Χανίων, τους μαθητές και καθηγητές συνοδούς και τις Εκδόσεις Πατάκη@Εκδόσεις Πατάκη-Patakis Publishers .
Βιογραφικό:
Ο Κωνσταντίνος Μπαϊρακτάρης, σπούδασε στο τμήμα Ιστορίας και Αρχαιολογίας του ΕΚΠΑ και ακολούθησε την κατεύθυνση της Ιστορίας. Ειδικεύτηκε στα θέματα της Νεότερης και Σύγχρονης Ελληνικής Ιστορίας και εκπόνησε εργασίες με θέμα την Ελλάδα της Μεταπολίτευσης.
Έζησε στην Ισπανία όπου παρακολούθησε μαθήματα για την ιστορία της χώρας και έμαθε την ισπανική γλώσσα.
Έχει εργαστεί ως φιλόλογος με μαθητές γυμνασίου και λυκείου και σε Κέντρα Δημιουργικής Απασχόλησης Παιδιών.
Σπουδάζει από τον Οκτώβρη του 2023 στο ΠΜΣ «Νεότερη και Σύγχρονη Ιστορία και Ιστορία της Τέχνης» του ΕΚΠΑ.
Φανατικός αναγνώστης των βιβλίων της Ζωρζ Σαρή από την παιδική του ηλικία, είναι μέλος της δημιουργικής ομάδας των Εκδόσεων Πατάκη για τις δράσεις με αφορμή τα «100 χρόνια από τη γέννηση της Ζωρζ Σαρή».

"100 χρόνια Ζωρζ Σαρή" στη ∆ηµοτική Βιβλιοθήκη Χανίων
2024-02-13 17:30 - 19:30 | Δημοτική Βιβλιοθήκη Χανίων, Υψηλαντών 30, Χανιά, Χανίων, 73100, Ελλάδα
100 χρόνια Ζωρζ Σαρή
Σημαντικοί σταθμοί στη ζωή και στο έργο της
Τρίτη 13 Φεβρουαρίου, 17:30 στη ∆ηµοτική Βιβλιοθήκη Χανίων, Υψηλαντών 30.
Ο Κωνσταντίνος Μπαϊρακτάρης, ιστορικός, µας ξεναγεί µέσα από τα ίδια τα κείµενα της συγγραφέα στις σηµαντικότερες στιγµές της ζωής της αναδεικνύοντας τις δυνατότητες που δίνει η λογοτεχνία στον/στην εκπαιδευτικό για εξοικείωση των µαθητών µε την Ιστορία.
∆ΙΟΡΓΑΝΩΣΗ:
∆ήµος Χανίων, ∆ηµοτική Βιβλιοθήκη Χανίων, Σύµβουλοι Εκπαίδευσης Ν. Χανίων 1ης, 2ης, 3ης και 4ης Ενότητας, 1o Πειραµατικό Γυµνάσιο Χανίων, Εκδόσεις Πατάκη

«Τι μου αρέσει πάνω μου!» στην Παιδική-Εφηβική Βιβλιοθήκη Δημοτικού Κήπου Χανίων
2024-02-10 11:00 - 13:00 | Παιδική-Εφηβική Βιβλιοθήκη Δημοτικού Κήπου, Δημοτικός Κήπος Χανίων, Χανιά, Χανίων, 73100, Ελλάδα
Ανάγνωση παραμυθιού για παιδιά από την Γκλόρια Κωνσταντουδάκη, Βιολόγο, στην Παιδική-Εφηβική Βιβλιοθήκη Δημοτικού Κήπου Χανίων.
Ο Δήμος Χανίων και η Δημοτική Βιβλιοθήκη συνεργάζονται με τη λιχουδο-νεράιδα, η οποία καταφθάνει το Σάββατο 10 Φεβρουαρίου 2024 στις 11:00 π.μ. στην Παιδική-Εφηβική Βιβλιοθήκη του Δημοτικού Κήπου και μας διαβάζει το παραμύθι με τίτλο: «Τι μου αρέσει πάνω μου!» που γιορτάζει τη διαφορετικότητα!
Η δράση θα έχει δωρεάν είσοδο και απευθύνεται σε παιδιά ηλικίας 5-10 ετών.
Περιλαμβάνει μικρό βιωματικό παιχνίδι με παρατήρηση σε καθρέφτη, όπου κάθε παιδί θα έχει την ευκαιρία να ανακαλύψει τι του αρέσει πάνω του, καθώς και τι το κάνει διαφορετικό, άρα και μοναδικό!
Η δράση πραγματοποιείται από την Γκλόρια Κωνσταντουδάκη, Βιολόγο και πιστοποιημένη Σύμμαχο Προαγωγής Υγείας.
Περισσότερα για το βιβλίο: https://www.youtube.com/watch?v=wb1YXr0DWnU
Βιογραφικό:
Η Γκλόρια Κωνσταντουδάκη είναι Βιολόγος – Health Coach, Eating Disorders survivor και Δημιουργός της BodyLove προσέγγισης στη διατροφή. Στην εργασία της εστιάζει στην καταπολέμηση των διατροφικών διαταραχών, αρθρογραφεί στον τοπικό τύπο, γράφει παραμύθια και δημιουργεί συνταγές.
Η ΛΙΧΟΥΔΟ-ΝΕΡΑΪΔΑ
✨ Το Σάββατο 10 Φεβρουαρίου η Λιχουδο-νεράιδα ήταν στην Παιδική -Εφηβική Βιβλιοθήκη Δημοτικού Κήπου, για να βοηθήσει τα παιδιά να δουν τι τα κάνει μοναδικά, υπέροχα, ξεχωριστά!
🌟 Διαβάσαμε το εξαιρετικά ενδιαφέρον παραμύθι “Τι μου αρέσει πάνω μου”/ “What I like about me” σε δίκη μας μετάφραση, κοιταχτήκαμε στο μαγικό καθρέφτη και είπαμε ξόρκια αγάπης και αυτο- εκτίμησης! 💛⭐🫶
Στο τέλος μια λιχουδιά έκπληξη όλο υγεία και νοστιμιά περίμενε τους μικρούς μας φίλους (Παστέλι με ηλιόσπορο και σοκολάτα)!
Ευχαριστούμε θερμά την υπεύθυνη της Βιβλιοθήκης Δήμου Χανίων κα Βιβή Χουδαλάκη για την εμπιστοσύνη στο μήνυμα που θέλουμε να μεταφέρουμε στα μικρά μας.
Κι εδώ η συνταγή:
ΥΛΙΚΑ
• 200 γρ. ηλιόσπορος
✓ 1 τσιμπιά αλάτι
✓ 2 κ.σ. σιρόπι σφενδάμου
✓ 1 κ.σ. σπόρια τσία (προαιρετικά)
✓ 60 γρ. μαύρη σοκολάτα με στέβια
✓ Προθερμαίνουμε το φούρνο στους 180οC/160oC αέρα.
✓ Σε ένα μπολ βάζουμε τον ηλιόσπορο, το αλάτι και το σιρόπι σφενδάμου και ανακατεύουμε καλά.
✓ Σε αντικολλητικό χαρτί, βάζουμε κουταλιές από το μείγμα και πατικώνουμε.
Μπορούμε εδώ να χρησιμοποιήσουμε και κουπ πατ.
✓ Ψήνουμε για 15-20΄μέχρι να χρυσίσουν.
✓ Όσο τα αφήνουμε να κρυώσουν, λιώνουμε τη σοκολάτα σε μπεν μαρί ή σε πολύ χαμηλή φωτιά.
✓ Βουτάμε ένα ένα τα παστέλια στη σοκολάτα και τα αφήνουμε να κρυώσουν στο αντικολλητικό χαρτί.
Play time: Σε αυτή τη συνταγή τα παιδιά μπορούν να βοηθήσουν στο ζύγισμα, στο ανακάτεμα και στο σχήμα και σίγουρα θα ξετρελαθούν με το να βάλουν σοκολάτα στο καθένα από αυτά!
Tip: Χρησιμοποιήστε κουβερτούρα με στέβια, η απλή έχει ΠΟΛΥ ζάχαρη και καλό είναι να την αποφεύγουμε.
Ευχαριστούμε την κα Γκλόρια Κωνσταντουδάκη,@Gloria Konstantoudaki, βιολόγο και πιστοποιημένη Σύμμαχος Προαγωγής Υγείας για την εξαιρετική παρουσίαση, το νοστιμότατο κέρασμα και το μοίρασμα της συνταγής!

Πολυπολιτισμική Ημέρα Παιδικού Βίβλου 2024 στην Παιδική - Εφηβική Βιβλιοθήκη Δημοτικού Κήπου Χανίων
2024-01-27 10:30 - 13:00 | Παιδική-Εφηβική Βιβλιοθήκη Δημοτικού Κήπου, Δημοτικός Κήπος Χανίων, Χανιά, Χανίων, 73100, Ελλάδα
Πολυπολιτισμική Ημέρα Παιδικού Βίβλου!
Multicultural Children’s Book Day
Δώδεκα χώρες, δώδεκα κουλτούρες, συναντήθηκαν το Σάββατο 27 Ιανουαρίου 2024, στην Παιδική – Εφηβική Βιβλιοθήκη Δημοτικού Κήπου Χανίων, με αφορμή το Multicultural Children’s Book Day την Πολυπολιτισμική Ημέρα Παιδικού Βίβλου!
Διαβάστηκαν παιδικά βιβλία στη γλώσσα της πρωτότυπης έκδοσης τους από:
✅Κίνα
✅Ινδονησία
✅Αμερική
✅Ιταλία
✅Πολωνία
✅Ελλάδα
✅Τουρκία
✅Μαδαγασκάρη
✅Γαλλία
✅Σλοβακία
✅Δομινικανή Δημοκρατία / Ισπανικά
✅Ιρλανδία
Τα παιδιά άκουγαν, επεξεργάζονταν και συμμετείχαν! Οι μικροί μας φίλοι δε χρειάζεται να μιλούν την ίδια γλώσσα για να επικοινωνήσουν και ένα παραμύθι δεν χρειάζεται να είναι στη μητρική γλώσσα του παιδιού για να μπορέσει να μπει στην καρδιά του και να γίνει κατανοητό.
Στόχος μας η ανταλλαγή πολιτιστικών στοιχείων μεταξύ των λαών και η ενδυνάμωση της φιλαγνωσίας.
Ευχαριστίες σε όλους τους εθελοντές που μας χάρισαν μοναδικές στιγμές ταξιδεύοντας μας στην κουλτούρα τους και στο ελληνικό τμήμα που έδωσε το παρόν με global co-host την Αγαθή Ρόδη και την Μαρίνα Πλούμπη, (Marina Pl) υπεύθυνη της εκδήλωσης στα Χανιά. Είναι πολύ σημαντικό για μας, οι συνεργασίες, οι γνωριμίες με νέα πρόσωπα και Φορείς. Ιδίως ότι έχει σχέση με το παιδί…
Η κα Πλούμπη από τη μεριά της ανέφερε μεταξύ άλλων:
«Ευχαριστούμε το Δήμο Χανίων – Municipality of Chania και τη Δημοτική Βιβλιοθήκη Χανίων, την Προϊσταμένη Βιβή Χουδαλάκη για τη στήριξη , τη φιλοξενία και την εξαιρετική συνεργασία και τη βιβλιοθηκονόμο Λίτσα Μαστορακάκη που ήταν εκεί παρούσα με το τεράστιο χαμόγελο της και την τόσο πολύτιμη βοήθεια της.»
Ευχαριστίες και από την κα Αγαθή Ρόδη:
“Ένα τεράστιο Ευχαριστώ στη Δημοτική Βιβλιοθήκη Χανίων και την αγαπητή κ. Βιβή Χουδαλάκη για την στήριξη της δράσης. Από το 2018 γίνονταν online παρουσιάσεις μεταξύ συγγραφέων σε Ελληνικά και δίγλωσσα βιβλία. Από πέρυσι η Δημοτική Βιβλιοθήκη Χανίων άνοιξε μια μεγάλη αγκαλιά …σημαντική προσφορά στη Φιλαναγνωσία και όλες τις φίλες που συμμετέχουν! Καλή μας επιτυχία!!”

Multicultural Children’s Book Day GREECE
– Ας ξεκινήσουμε με την αφήγηση του παιδικού βιβλίου της Ελλάδας από την Μαρίνα Πλούμπη,
Συγγραφέας – Εικονογραφος Μαρίνα Γιώτη, «Το νησί του Ποτέ – Ποτέ», Εκδόσεις Διόπτρα
«Στην Παιδική-Εφηβική Βιβλιοθήκη Δημοτικού Κήπου, την ημέρα εκείνη είχαμε μικρούς αναγνώστες στην κυριολεξία από όλα τα μέρη της γης. Πολλοί από αυτούς δε μιλούν ελληνικά και φυσικά δε μπορούν να διαβάσουν, ακόμα. Θα πω πως ΟΛΟΙ κατάλαβαν το νόημα του βιβλίου από την εικονογράφηση. Τι επιτυχία και τι ευτυχία αλήθεια αυτό για έναν δημιουργό;
ΟΛΑ τα παιδιά λάτρεψαν τα «λίγα χρώματα» στην εικονογράφηση !
Μέσα από το βιβλίο ανακαλύψαμε τη στάθμη του νερού που ανεβαίνει… αναρωτηθήκαμε αν μπορούμε να κάνουμε κάτι γι αυτό και σκεφτήκαμε αν μπορούμε να προσαρμοστούμε σε διάφορες καταστάσεις
Στο τέλος αφού επαναλαμβάναμε συνεχώς τις λέξεις Ποτέ και Πότε μάθαμε και κατανοήσαμε τη διαφορά τους.
Για μια ακόμη φορά θα πω πως οι ενήλικοι είναι σημαντικό να ξαναθυμηθούν την παιδική τους ηλικία.
Πόσοι ξέρετε ότι τα ελληνικά ακούγονται ως μια τραγουδιστή γλώσσα; Αυτό ειπώθηκε να σας πληροφορήσω .
όσον αφορά τη γραφή τα παιδιά τη βαθμολόγησαν ως δύσκολη γιατί έχει τόνους και διαφορετικό αλφάβητο (σε σύγκριση με το λατινικό)
Εννοείται πως βρήκαμε την Ελλάδα στο παγκόσμιο χάρτη και συγκρίναμε ποσό μακριά είναι από τη χώρα του καθενός.»

– Η Rebecca Pelayo μας διάβασε ένα παραμύθι από τη Μαδαγασκάρη στη γαλλική γλώσσα.
“Le Caméléon” Fulgence FANONY.
Τα παιδιά με προσοχή άκουγαν… ΚΑΝΕΝΑ δε μιλούσε γαλλικά. Και όμως … δεν τα ενόχλησε . Ίσα ίσα τους κίνησε την περιέργεια.. .
Να ακούσουν τη γλώσσα
Να δουν τις εικόνες
Να επεξεργαστούν τη γραφή
Να εξερευνήσουν στον χάρτη, μα που είναι αυτή η Μαδαγασκάρη;
Θέλησαν κάποια στιγμή να πάνε στο νησί !
Εννοείται πως συγκρίναμε ποσό μακριά είναι από την Ελλάδα .

– Η Ania Draus μας διάβασε ένα παραμύθι από την Πολωνία.
Ιστορία „Marysia i wycieczka do zoo”
Βιβλίο „Marysia – trzy historie o zwierzątkach” της Nadia Berkane & Alexis Nesme
Εκδοτης : Debit www.wydawnictwo-debit.pl
Θα ήθελα να προσέξετε και πάλι τις φωτογραφιες με τα παιδιά. Ποσο προσηλωμένα είναι !
ΚΑΝΕΝΑ δε μιλούσε πολωνικά . Και ομως …
📌ακούγαν με προσοχή τη γλώσσα (δύσκολη τη χαρακτήρισαν)
📌εβλεπαν τις εικόνες (όπου καταλάβαιναν ότι η ιστορία διαδραματίζονταν μέσα σε ένα ζωολογικό κήπο)
📌 επεξεργάστηκαν τη γραφή
📌 φυσικά πάλι είδαμε στο χαρτη που είναι η Πολωνία ! (Αααα είναι κοντά μας ! Να πάμε είπαν! 🤣)
Ευγνώμων 🙏
– Η SiSi Shen μας διάβασε ένα παραμύθι στα κινέζικα ! Ενθουσιάστηκαμε !
Title: 皇帝的新装
Publisher: 长江出版社
Editor/translator 孙静
Emperor’s New Clothes
Changjiang Publishing House
#ReadYourWorld #MCBD #kidlit #childrensbooks #childrensbookillustration #παιδικοβιβλιο

Πολυπολιτισμική Ημέρα Παιδικού Βιβλίου 2024
2024-01-27 10:30 - 13:00 | Παιδική-Εφηβική Βιβλιοθήκη Δημοτικού Κήπου, Δημοτικός Κήπος Χανίων, Χανιά, Χανίων, 73100, Ελλάδα
Multicultural Childrens Book Day 2024
Πολυπολιτισμική Ημέρα Παιδικού Βιβλίου σε συνεργασία με το Δήμο Χανίων και τη Δημοτική Βιβλιοθήκη
Στην Παιδική – Εφηβική Βιβλιοθήκη Δημοτικού Κήπου το Σάββατο 27 Ιανουαρίου 2024 , στις 10.30
Φέτος η Πολυπολιτισμική Ημέρα Παιδικού Βιβλίου ορίστηκε από τον παγκόσμιο οργανισμό MCBD ως η 25η Ιανουαρίου 2024. Το MCBD με εκπροσώπους του Ελληνικού Τμήματος την Global Co – host για την Ελλάδα Αγαθή Ρόδη και την co-host Μαρίνα Πλούμπη σε συνεργασία με τον Δήμο Χανίων και τη Δημοτική Βιβλιοθήκη Χανίων διοργανώνουν το Σάββατο 27 Ιανουαρίου στις 10:30, στο χώρο της Παιδικής- Εφηβικής Βιβλιοθήκης Δημοτικού Κήπου μια πολυπολιτισμική γιορτή για το παιδικό βιβλίο.
Η Πολυπολιτισμική Ημέρα Παιδικού Βιβλίου γιορτάζεται διεθνώς τον Ιανουάριο με αποκορύφωμα των εκδηλώσεων την τελευταία εβδομάδα. Η επίσημη αφίσα της φετινής χρονιάς της Πολιτισμικής Ημέρας Βιβλίου, 25 Ιανουαρίου 2024 δημιουργήθηκε από τη Βρετανίδα εικονογράφο Rebecca Burgess.
Φετινό θέμα η περιβαλλοντική προστασία, μα φυσικά καθόλου περιοριστικό σε οτιδήποτε άλλο το οποίο μας ανοίγει ορίζοντες. Πολύπολιτισμικότητα. Εν συναίσθηση. Αλληλοεκτίμηση. Σεβασμός
Αξίζει να σημειωθεί πως φέτος θα διαβαστούν παιδικά βιβλία σε 14 γλώσσες.
Συγκεκριμένα θα διαβαστούν παιδικά βιβλία στην πρωτότυπη γλώσσα γραφής τους, από τη Γαλλία, τη Δομινικανή Δημοκρατία, την Ελλάδα, τις ΗΠΑ, την Ιρλανδία, το Ισραήλ, την Ινδονησία, την Ισπανία, την Ιταλία , την Κίνα ,την Πολωνία, τη Ρωσία, τη Σλοβακία και τη Τουρκία, όπου στη συνέχεια θα γίνει μετάφραση αυτών στα αγγλικά και στα ελληνικά για τα παιδιά που θα συμμετέχουν.
Μετά την ανάγνωση θα ακολουθήσουν διάφορες δραστηριότητες και ζωγραφική για τα παιδιά, με έμπνευση τα βιβλία που θα διαβαστούν.

Προγράμματα φιλαναγνωσίας για μαθητές Α/θμιας Εκπαίδευσης στις Βιβλιοθήκες του Δήμου Χανίων, για το έτος 2024
2024-01-22 08:00 - 17:00 | Παιδική-Εφηβική Βιβλιοθήκη Δημοτικού Κήπου, Δημοτικός Κήπος Χανίων, Χανιά, Χανίων, 73100, Ελλάδα
Νέα προγράμματα φιλαναγνωσίας για μαθητές Α/θμιας Εκπαίδευσης στις Βιβλιοθήκες του Δήμου Χανίων.
Η Δημοτική Βιβλιοθήκη Χανίων συνεχίζει τα προγράμματα φιλαναγνωσίας και δημιουργικής απασχόλησης και για το έτος 2024, δίνοντας τη δυνατότητα σε εκπαιδευτικούς και μαθητές Α/θμιας Εκπαίδευσης, να συμμετέχουν στο χώρο της Παιδικής – Εφηβικής Βιβλιοθήκης Δημοτικού Κήπου, της Παιδικής – Βιβλιοθήκης Σούδας και της Δημοτικής Βιβλιοθήκης Σταλού.
Στόχος των προγραμμάτων είναι να καλλιεργηθεί η φιλαναγνωσία, η εφευρετικότητα, η δημιουργική φαντασία, το χιούμορ, η χαρά της μάθησης.
Τα προγράμματα θα πραγματοποιηθούν από το προσωπικό των Βιβλιοθηκών. Οι εκπαιδευτικοί μπορούν να δηλώνουν συμμετοχή επιλέγοντας το πρόγραμμα που επιθυμούν και τη Βιβλιοθήκη, εγκαίρως. Θα τηρηθεί σειρά προτεραιότητας.
Πληροφορίες:
Παιδική-Εφηβική Βιβλιοθήκη Δημοτικού Κήπου
Ώρες λειτουργίας:
Δευτέρα-Παρασκευή: 8 π.μ. – 2.30 μ.μ.
Δευτέρα & Πέμπτη: 5.30 μ. μ – 8 μ.μ.
Σάββατο: 9 π.μ.- 1 μ.μ.
Τηλέφωνο: 28213 41774
Παιδική-Εφηβική Βιβλιοθήκη Σούδας
Ώρες λειτουργίας:
Δευτέρα 8.30π.μ. – 12.30μ.μ. & 5μ.μ. – 8 μ.μ.
Τρίτη – Παρασκευή: 8.30π.μ. έως 3.30μ.μ.
Τηλέφωνο: 2821 3 41221
Δημοτική Βιβλιοθήκη Σταλού
Ώρες λειτουργίας:
Δευτέρα – Παρασκευή: 10π.μ. έως 2.30 μ.μ.
Πληροφορίες: τηλ. 2821 1 80635 & κα Νίκη Γαλάνη 6974647556
Αναλυτικά:

Παιδική-Εφηβική Βιβλιοθήκη Δημοτικού Κήπου
✅«Ο Πέτρος και ο λύκος»
Μια γνωριμία με την κλασσική μουσική και τα μουσικά όργανα μέσα από το παραμύθι «Ο Πέτρος και ο λύκος» του Σεργκέι Προκόφιεφ. Ο Πέτρος χαρούμενος μέσα από τα βιολιά, ο συνετός παππούς μέσα απ’ το φαγκότο, το φλάουτο που κάνει το πουλάκι να τιτιβίζει, το όμποε, το κλαρινέτο, τα τύμπανα…κι όλοι οι ήρωες ολοζώντανοι μπροστά μας ξετυλίγουν το νήμα του παραμυθιού.
Για παιδιά Νηπιαγωγείου
✅«Οι κύκλοι γύρω μας»
Θα ξεκινήσουμε ζωγραφίζοντας ένα κύκλο. Αυτό το υπέροχο σχήμα δίχως αρχή και τέλος που συμβολίζει τη συνέχεια και την αιωνιότητα. Έναν κύκλο που έχει το ίδιο μέγεθος με το σώμα σου, σε περικλείει και δεν χωράει κανέναν άλλο, εκτός από εσένα. Πώς μπορούμε να μεγαλώσουμε αυτόν τον κύκλο γύρω μας για να τον μοιραστούμε με όλους αυτούς που θέλουμε, νικώντας τις δυσκολίες;
Το βιβλίο «Οι κύκλοι γύρω μας» του Brad Montague από τις εκδόσεις Διόπτρα, θα μας αποκαλύψει το μυστικό για να συμβαίνουν πολύ όμορφα πράγματα γύρω μας, χωρίς να ξεχνάμε ποτέ το υλικό από το οποίο φτιάχτηκε εκείνος ο πρώτος κύκλος.
Για παιδιά Α΄& Β΄ τάξης Δημοτικού.
✅«Η κάμπια Μαλιαρή Αρκουδίτσα»
Αυτό που έχει σημασία δεν είναι αυτό που φαίνεται, γιατί ο χρόνος το αλλάζει. Αυτό που μετράει είναι η συμπεριφορά μας απέναντι στους άλλους, η καλοσύνη και η προσφορά μας.
Μαθαίνουμε ότι αν δεν γνωρίσουμε κάποιον σε βάθος, να καταλάβουμε το χαρακτήρα του, δεν πρέπει να βγάζουμε συμπεράσματα και να τον απορρίπτουμε με ευκολία, εμπνεόμενοι από το υπέροχο βιβλίο της Julia Donaldson, «Η κάμπια Μαλιαρή Αρκουδίτσα».
Τελειώνοντας, φτιάχνουμε πολύχρωμες πεταλούδες να στολίσουμε την τάξη μας.
Για παιδιά Νηπιαγωγείου, Α΄ & Β΄ τάξης Δημοτικού.
✅« Η συμμορία των 11»
Ο Ιάσονας ένιωσε πολύ σπουδαίος. Είναι υπέροχο να ανήκει στη συμμορία των 11 γιατί όλοι θαυμάζουν και σέβονται τα μέλη της. Όμως τους θαυμάζουν στα αλήθεια ή μήπως τους φοβούνται;
Μια δράση για τα όρια του φόβου, τον σεβασμό και την πραγματική φιλία. Για τις σημαντικές αποφάσεις που πρέπει να πάρουμε κάποιες φορές και που αυτές καθορίζουν τη ζωή μας.
Μέσα από το υπέροχο βιβλίο « Η συμμορία των 11» της Rocio Bonilla , εκδόσεις Κόκκινη Κλωστή Δεμένη.
Για παιδιά Νηπιαγωγείου, Α΄& Β΄ τάξης Δημοτικού.
✅«Η ντετέκτιβ Ανιές»
Σνιφ, σνιφ, σνιφ – η ντετέκτιβ Ανιές όλα ήθελε να τα αναλύσει, μυστήριο δεν άφηνε που να μη βρει μια λύση! Κάθε Τρίτη, ο Πέτρος παίρνει τη σκυλίτσα του την Ανιές, στο σχολείο κι αυτή ακούει τα παραμύθια που της διαβάζουν τα παιδιά. Μια Τρίτη όμως…
Μια υπέροχη ιστορία για την ανάγνωση, τις Βιβλιοθήκες και τη σχέση ανάμεσα σ΄ ένα αγόρι και την ιδιαίτερη σκυλίτσα του, μέσα από το βιβλίο της συγγραφέως Τζούλια Ντόναλσον «Η ντετέκτιβ Ανιές» και της βραβευμένης εικονογράφου, Σάρα Ότζιλβι, εκδόσεις Πατάκης.
Φτιάχνουμε σελιδοδείκτες και τους διακοσμούμε με πολύ χρώμα και φαντασία!
Για παιδιά Νηπιαγωγείου, Α΄& Β΄ τάξης Δημοτικού.
✅«Μα που πάνε τα μπαλόνια;»
Και ποιος δεν αγαπάει τα μπαλόνια! Είναι πολύχρωμα, πετάνε ψηλά και σκορπίζουν κέφι και χαρά! Όμως που πάνε μετά όλα αυτά τα πολύχρωμα μπαλόνια; Μήπως πηγαίνουν στο φεγγάρι; μήπως τα παίρνουν οι εξωγήινοι; μήπως πηγαίνουν σε άλλη χώρα;
Μαθαίνουμε με τον ποιο γλυκό τρόπο, μικρά μυστικά σωστής οικολογικής συμπεριφοράς και ζούμε μια μοναδική περιπέτεια προς τη γνώση, την ενσυναίσθηση και την αγάπη για τον πλανήτη μας! Μέσα από το βιβλίο της Κατρίνα Τσαντάλη με τίτλο
« Μα που πάνε τα μπαλόνια;», εκδόσεις: Διόπτρα
Φτιάχνουμε μια διασκεδαστική γιρλάντα τη χρωματίζουμε και τη διακοσμούμε με το δικό μας μοναδικό τρόπο!!
Για παιδιά Γ΄& Δ΄ τάξης Δημοτικού.
✅«Μια φορά κι έναν καιρό ήταν μια πόλη»
Ένα παραμυθοταξίδι σε μια πόλη που δεν μοιάζει με καμιά άλλη… Μιας πόλης ζωντανής, που τους χωράει όλους, φροντίζει για όλους και επιφυλάσσει στον καθένα κι από μια μικρή έκπληξη. Γι’ αυτό κι όταν καταφθάνει ο πόλεμος, δεν βρίσκει τίποτε όπως θα το περίμενε…Μέσα από το υπέροχο βιβλίο «Η πόλη που έδιωξε τον πόλεμο» του Αντώνη Παπαθεοδούλου, εκδόσεις Πατάκη.
Άραγε η πόλη που ονειρεύεται ο καθένας από εμάς πόσο διαφορετική θα ήταν και τι εκπλήξεις θα επιφύλασσε στους πολίτες, στους περαστικούς και στους τουρίστες; Τα παιδιά δημιουργούν παίζοντας!
Για παιδιά Γ΄& Δ΄ τάξης Δημοτικού.
✅« Τα κόκκινα ξυλοπόδαρα»
Ταξιδεύουμε σε μια πόλη ονειρική, χτισμένη πάνω στο νερό, όπου μικροί και μεγάλοι περπατούν με ξυλοπόδαρα. Ένα ταξίδι περιπετειώδες σε ένα ονειρικό κόσμο που μας θυμίζει πως η πιο ξεχωριστή θέση είναι αυτή που κερδίζουμε στις καρδιές των άλλων.
Γνωρίζουμε το ζωγράφο Νταλί, παρατηρούμε και μιλάμε για τα έργα του, διαβάζουμε το βιβλίο του Eric Puybaret «Τα κόκκινα ξυλοπόδαρα» εκδόσεις Αίσωπος.
Προσπαθούμε να ανακαλύψουμε ομοιότητες ανάμεσα στα έργα του Νταλί και στο βιβλίο «Τα κόκκινα ξυλοπόδαρα». Εκφραζόμαστε ελεύθερα και δημιουργικά σε χαρτί μέτρου.
Για παιδιά Ε΄& ΣΤ΄ τάξης Δημοτικού
✅«Έχω δικαίωμα;»
Έχω δικαίωμα; Έχω δικαίωμα να είμαι όπως θέλω; Να έχω την ταυτότητά μου; Να εκφράζομαι ελεύθερα; Να είμαι μέλος μιας οικογένειας; Να έχω ένα σπίτι; Να πηγαίνω στο σχολείο, αλλά και στο γιατρό; Είναι το παιχνίδι δικαίωμα; Γενικά, έχω δικαίωμα;
Θα δώσουμε τις δικές μας απαντήσεις…θα περπατήσουμε στους δρόμους της πόλης των δικαιωμάτων ανακαλύπτοντας τις κρυψώνες τους…και θα τα ζωγραφίσουμε με οδηγό την ποίηση μέσα από το βιβλίο του Πάνου Χριστοδούλου, «Έχω δικαίωμα; Έχω δικαίωμα!», από τις εκδόσεις Μικρή Σελήνη.
Για παιδιά Ε΄& ΣΤ΄ τάξης Δημοτικού

Παιδική-Εφηβική Βιβλιοθήκη Σούδας
✅«Ένα λαίμαργο ουράνιο τόξο»
Συζητάμε για τον εγωισμό, που προκαλεί λύπη στους άλλους και στερεί από εμάς τη χαρά του μοιράσματος. Ένα τόσο δα, ουράνιο τόξο δημιουργεί μεγάλο πρόβλημα στο τροπικό δάσος. Καταβροχθίζει τα χρώματα δέντρων, ζώων, πουλιών… Το λαίμαργο ουράνιο τόξο θα μάθει να μοιράζεται; Και πώς το δάσος θα πάρει πίσω τα υπέροχα χρώματά του;
Τα παιδιά δουλεύουν με τη φαντασία τους ένα τοπίο που συνδέει τη γη με τον ουρανό, εμπνεόμενα από το βιβλίο της Γιολάντα Τσορώνη – Γεωργιάδη, «Ενα λαίμαργο ουράνιο τόξο», εκδόσεις, Σαββάλας.
Για παιδιά Νηπιαγωγείου & Α΄ τάξης Δημοτικού.
✅«Ζωγραφίζοντας τα όνειρά μας »
Mια ευθεία γραμμή που γίνεται ραβδάκι ταχυδακτυλουργού, μια μαύρη κουκκίδα που μεταμορφώνεται σε ημίψηλο καπέλο και μια θαλάσσια ανεμώνα που φουσκώνει και ξεφουσκώνει σαν μεγάλο κόκκινο μπαλόνι, συναντιούνται στο τελάρο του καλλιτέχνη για να ζήσουν τη δική τους ιστορία…
Με αφορμή το βιβλίο «Το θαλάσσιο τσίρκο του Μιρό» της Φίλιας Δενδρινού, ζωγραφίζουμε όπως ο Μιρό, δημιουργούμε το δικό μας έργο τέχνης!
Για παιδιά Β΄& Γ΄& Δ΄ τάξης Δημοτικού.
✅«Που θα σε πάνε τα φτερά σου;»
Κάποτε ήταν ένας κάμπος που διέφερε από τους άλλους… Γιατί ακριβώς στη μέση του υπήρχε ένα μεγάλο, όμορφο, γερό δέντρο. Αυτό που έκανε εκείνο το δέντρο ξεχωριστό ήταν η μοναξιά του. Ήρθε όμως μια μέρα που όλα άλλαξαν…
Μια ιστορία για τη δύναμη της αγάπης, που μπορεί να μεταμορφώσει την καθημερινότητα έτσι ώστε να μοιάζει με θαύμα ή παραμύθι.
Παρέα με υπέροχο βιβλίο «Το δέντρο που είχε φτερά» της Αγγελικής Δαρλάση εκδόσεις Μεταίχμιο, με χρώματα και χαρτί δημιουργούμε τα δικά μας μαγικά φτερά… για να μη ξεχάσουμε ποτέ τα όνειρά μας!!
Για παιδιά Ε΄ & Στ΄ τάξης Δημοτικού

Δημοτική Βιβλιοθήκη Σταλού
✅«Ένα κουτί με Πεταλούδες»
Ένα ταξίδι αυτογνωσίας κάνουμε με μια ιστορία γεμάτη συναισθήματα. Οι μικροί μας φίλοι μαθαίνουν να τα αναγνωρίζουν … να τα αγκαλιάζουν … να τα αγαπούν … μέσα από ένα διαδραστικό εργαστήρι.
Με οδηγό το βιβλίο της Αμερικανικής Ψυχολογικής Εταιρείας «Ένα κουτί με πεταλούδες» της Joe Rooks.
Για παιδιά Α΄& Β΄ & Γ΄ τάξης Δημοτικού.
✅«Στις 7 κορυφές τα όνειρα γίνονται αληθινά»
Φθάνοντας όλο και πιο ψηλά, αρπάζοντας κομμάτια ουρανού, η μικρή Χριστίνα ξεπερνά τους φόβους της και διαπιστώνει πως γίνεται να είναι πιο δυνατή.
Μια αληθινή ιστορία, σαν αλληγορικό παραμύθι, βασισμένη στην κατάκτηση των ψηλότερων κορυφών των 7 ηπείρων από την Ελληνίδα ορειβάτισσα Χριστίνα Φλαμπούρη. Ελάτε να γίνουμε συνοδοιπόροι στο ταξίδι της και να βάλουμε τη δική μας σημαία στο βουνό των στόχων μας.
Με οδηγό το βιβλίο «Στις 7 κορυφές» της Χριστίνας Φλαμπούρη – Μαρίας Ρουσάκη, εκδόσεις Πατακη.
Για παιδιά Δ΄& Ε΄ & ΣΤ΄ τάξης Δημοτικού.
✅«Το γαϊτανάκι»
Ελάτε να τρυπώσουμε στην πιο τρελή γιορτή του χρόνου. Μάσκες θα φτιάξουμε αστείες – σοβαρές – ευφάνταστες – μοναδικές … Ελάτε να «μπλεχτούμε» σ’ ένα πολύχρωμο χορευτικό έθιμο το «Γαϊτανάκι».
Κορδέλες πολύχρωμες πλέκονται … ξεπλέκονται και πάλι απ’ την αρχή. Με οδηγό το βιβλίο «Το Γαϊτανάκι» της Ζωρζ Σαρή.
Για παιδιά Α΄& Β΄ & Γ΄ τάξης Δημοτικού.
✅«Ο δρόμος της μάσκας»
Τον πρωτόγονο κόσμο των φυλών της γης θα γνωρίσουμε. Ταξίδι μακρινό θα κάνουμε σ’ ένα κόσμο γεμάτο δύναμη … εξουσία … μαγεία … ξόρκια … και χορούς! Μάσκες θα φτιάξουμε, γεμάτες μυστήριο, που μας μιλούν και μας λένε τη δική τους ιστορία.
Με οδηγό το βιβλίο του διάσημου ανθρωπολόγου Κλώντ Λεβί «Ο δρόμος της μάσκας», σας περιμένουμε σ’ ένα ξεχωριστό αποκριάτικο εργαστήρι με πολύ ρυθμό … και μουσική!
Για παιδιά Δ΄& Ε΄ & ΣΤ΄ τάξης Δημοτικού.
Εμψυχωτής για τα όλα τα προγράμματα στη Βιβλιοθήκη Σταλού η ακούραστη και πάντα δημιουργική κα Νίκη Γαλάνη, εθελόντρια.

Απολογισμός των Βιβλιοθηκών του Δήμου Χανίων για το έτος 2023
2024-01-12 08:00 - 17:00 | Σούδα
Δεκάδες χιλιάδες αναγνώστες, εκατοντάδες νέα μέλη και δεκάδες εκπαιδευτικές δράσεις φιλαναγνωσίας στις Βιβλιοθήκες του Δήμου Χανίων για το 2023
Αισιόδοξο μήνυμα για τις δύσκολες εποχές που διανύουμε, έστειλαν οι Βιβλιοθήκες του Δήμου Χανίων, σε μικρούς και μεγάλους, ώστε να μην στερηθούν το διάβασμα και τη χαρά της ανάγνωσης, σύμφωνα και με τα πολύ ενθαρρυντικά στατιστικά στοιχεία που αποτυπώνονται για το έτος 2023.
Εξελίσσοντας και ανανεώνοντας διαρκώς τις υπηρεσίες τους προς το κοινό, οι Δημοτικές Βιβλιοθήκες των Χανίων, κατόρθωσαν να προσεγγίζουν 1.813 νέα μέλη, ενώ το σύνολο των χρηστών – αναγνωστών που τις χρησιμοποίησε έφθασε -τον ομολογουμένως άκρως εντυπωσιακό αριθμό-, τα 36.462 άτομα.
Συνολικά δανείστηκαν 44.552 βιβλία και 99 περιοδικά και οπτικοακουστικό υλικό (cd-dvd). Αποκτήθηκαν 2.309 νέοι τόμοι, ενώ ο συνολικός αριθμός συλλογής βιβλίων ανέρχεται σε 174.220 τόμους.
Ο αριθμός επισκέψεων σχολείων και άλλων δράσεων για παιδιά ήταν συνολικά:
125 επισκέψεις σχολείων και 187 δράσεις φιλαναγνωσίας, που έφεραν 3.691 παιδιά στον χώρο των Βιβλιοθηκών.

Αναλυτικά:
Δημοτική Βιβλιοθήκη Χανίων
Τη Δημοτική Βιβλιοθήκη Χανίων κατά το έτος 2023 χρησιμοποίησαν 15.236 χρήστες και εγγράφηκαν 478 νέα μέλη. Συνολικά, δανείστηκαν 22.713 τεκμήρια (έντυπο και οπτικοακουστικό υλικό), εκ των οποίων 22.614 βιβλία, 92 περιοδικά & 7 τεμάχια οπτικοακουστικού υλικού.
Το Media Lab χρησιμοποίησαν 1.727 αναγνώστες. Αναλυτικά:
Τους υπολογιστές 654 άτομα,
το Brain Pulse 989 χρήστες,
το Music Studio 84 χρήστες
46 τμήματα Σχολείων και 1.137 μαθητές ξεναγήθηκαν στη Βιβλιοθήκη.
Στη συλλογή προστέθηκαν 1.715 τόμοι νέων βιβλίων, φτάνοντας η συλλογή 91.911 τόμους. Προστέθηκαν επίσης 120 τόμοι περιοδικών & εφημερίδων.
Η Α΄ Λέσχη Ανάγνωσης Ενηλίκων συναντήθηκε 11 φορές το έτος 2023, όπου διαβάστηκαν και σχολιάστηκαν ισάριθμα με τις συναντήσεις βιβλία.
Η Β΄ Λέσχη Ανάγνωσης Ενηλίκων συναντήθηκε 10 φορές το έτος 2023, με αναγνώσεις και σχολιασμό ισάριθμων βιβλίων.

Παιδική – Εφηβική Βιβλιοθήκη Δημοτικού Κήπου
Την Παιδική – Εφηβική Βιβλιοθήκη Δημοτικού Κήπου το έτος 2023, επισκέφτηκαν 18.235 αναγνώστες, δανείστηκαν 16.406 βιβλία, γράφτηκαν 1.005 νέα μέλη. Προστέθηκαν στη συλλογή της από αγορές 227 βιβλία και από δωρεές 175 βιβλία.
Οι εκδηλώσεις – δράσεις που πραγματοποιήθηκαν ανέρχονται σε 78 και συμμετείχαν 1.955 παιδιά.
Επισκέψεις σχολείων: 50 τμήματα και 1.332 μαθητές επισκέφτηκαν τη βιβλιοθήκη και έλαβαν μέρος σε προγράμματα φιλαναγνωσίας.

Παιδική-Εφηβική Βιβλιοθήκη Σούδας
Το έτος 2023 την Παιδική-Εφηβική Βιβλιοθήκη Σούδας χρησιμοποίησαν 1.689 αναγνώστες, προστέθηκαν 170 τόμοι βιβλίων, γράφτηκαν 320 νέα μέλη και δανείστηκαν 4.020 βιβλία, ενώ πραγματοποιήθηκαν:

17 δράσεις φιλαναγνωσίας και συμμετείχαν 300 παιδιά.
25 επισκέψεις σχολείων με 460 μαθητές.

Δημοτική βιβλιοθήκη Σταλού
Για το 2023, στη Δημοτική Βιβλιοθήκη Σταλού οι αναγνώστες δανείστηκαν 1.512 βιβλία, πραγματοποιήθηκαν 37 δράσεις φιλαναγνωσίας και συμμετείχαν 922 παιδιά.
Στη συλλογή προστέθηκαν 22 τόμοι βιβλίων φτάνοντας η συλλογή της στους 3.291 τόμους.

Ψηφιοποίηση και προβολή των συλλογών της Δημοτικής Βιβλιοθήκης
Ένα μεγάλο βήμα για το πολιτιστικό απόθεμα του Δήμου Χανίων έγινε με την ολοκλήρωση του έργου ψηφιοποίησης και προβολής των συλλογών πολιτισμού του Δήμου Χανίων το έτος 2023, (ΕΠΑΝΕΚ 2014-2020) σε τρεις βασικές δημοτικές δομές: Δημοτική Βιβλιοθήκη Χανίων, Κ.Ε.Π.ΠΕ.ΔΗ.Χ. Κ.Α.Μ. και Δημοτική Πινακοθήκη.
Καθώς και μία σειρά ψηφιακών εφαρμογών προβολής, σε συνεργασία με το Εργαστήρι Ψηφιακών Μέσων του Πολυτεχνείου Κρήτης.

Συνεργασίες
Κάθε χρόνο οι Βιβλιοθήκες του Δήμου μας, συνεργάζονται με Πολιτιστικούς Φορείς, Βιβλιοθήκες, Σχολεία, Μουσεία, Ιδρύματα κ.α. Τη χρονιά που μας πέρασε συνεργαστήκαμε με:
• Εθνική Βιβλιοθήκη Ελλάδος
•Α/θμια & Β/θμια Εκπαίδευση Ν. Χανίων
•Ίδρυμα Ελευθερίου Βενιζέλου

Περιφέρεια Κρήτης – Περιφερειακή Ενότητα Χανίων
Δήμο Χανίων
Πνευματικό Κέντρο Χανίων
Σύνδεσμος Φιλολόγων Χανίων
Περιφερειακή Επιτροπή Ισότητας των Φύλων (ΠΕΠΙΣ) και το
Αυτοτελές Γραφείο Ισότητας των Φύλων Περιφέρειας Κρήτης
εκδόσεις Πατάκη, Καστανιώτη, Πόλις, Συμμετρία κ.α.
Παραμυθάδες της πόλης των Χανίων
βιβλιοπωλεία της πόλης μας
ΚΕΠΠΕΔΗΧ ΚΑΜ
την ομάδα “Λέξεις και Νότες”
Το Ελληνικό Τμήμα Πολυπολιτισμικής Ημέρας Παιδικού Βιβλίου Κρήτης

Αφιερώματα

Πολυπολιτισμική Ημέρα Παιδικού Βιβλίου – Multicultural Childrens Book Day !

Η Δημοτική Βιβλιοθήκη Χανίων φιλοξένησε μια μεγάλη γιορτή βιβλίου με αναγνώσεις παιδικών βιβλίων σε 10 γλώσσες.
Το Ελληνικό Τμήμα Πολυπολιτισμικής Ημέρας Παιδικού Βιβλίου για την Κρήτη σε συνεργασία με τον Δήμο Χανίων και τη Δημοτική Βιβλιοθήκη Χανίων γιόρτασαν τα 10 χρόνια δημιουργίας του θεσμού.
Η Πολυπολιτισμική Ημέρα Παιδικού Βιβλίου Multicultural Children’s Book Day, γιορτάζεται διεθνώς στις 25 Ιανουαρίου, με αφορμή το γεγονός, δέκα χώρες , δέκα κουλτούρες, συναντήθηκαν στη Δημοτική Βιβλιοθήκη Χανίων.
Διαβάστηκαν παραμύθια στη γλώσσα της πρωτότυπης έκδοσης τους από Γαλλία, Γερμανία, Ιταλία, Δομινικανή Δημοκρατία , Ελλάδα, Ισραήλ, Πολωνία, Σλοβάκια, Τσεχία και ΗΠΑ.
Τα παιδιά δε χρειάζεται να μιλούν την ίδια γλώσσα για να επικοινωνήσουν και ένα παραμύθι δεν χρειάζεται να είναι στη μητρική γλώσσα του παιδιού για να μπορέσει να μπει στην καρδιά του και να γίνει κατανοητό.
Στόχος μας η ανταλλαγή πολιτιστικών στοιχείων μεταξύ των λαών και η ενδυνάμωση της φιλαγνωσίας.

21 Μαρτίου: Παγκόσμια Ημέρα Ποίησης!

Η Δημοτική Βιβλιοθήκη σε συνεργασία με τον Δήμο Χανίων, την Περιφέρεια Κρήτης, τον Σύνδεσμο Φιλολόγων Χανίων, την ΚΕΠΠΕΔΗΧ ΚΑΜ και την ομάδα “Λέξεις και Νότες“, στο πλαίσιο του εορτασμού της Παγκόσμιας Ημέρας Ποίησης, παρουσίασαν τη Σονάτα του Σεληνόφωτος του Γιάννη Ρίτσου, την Τρίτη 21 Μαρτίου 2023 και ώρα 7μ.μ. στο Κ.Α.Μ.
Σκηνοθεσία -Ερμηνεία: Ελπινίκη Μιχαλούδη
Νέος: Παναγιώτης Νικολιδάκης
Πιάνο-Φωνητικά: Μαρία Στάμου – Λαγουδάκη
Εισήγηση: Βαρβάρα Περράκη
Ακολούθησε βράβευση των μαθητών που συμμετείχαν στον 39ο Παγκρήτιο Λογοτεχνικό Μαθητικό Διαγωνισμό από τον Σύνδεσμο Φιλολόγων.

2 Απριλίου: Παγκόσμια Ημέρα Παιδικού Βιβλίου

«Είμαι ένα βιβλίο, διάβασέ με»
Οι Βιβλιοθήκες του Δήμου Χανίων γιορτάζουν: Πέμπτη 30 Μαρτίου – Τρίτη 4 Απριλίου 2023
Ένα εορταστικό πενθήμερο αφιερωμένο στην παιδική λογοτεχνία, με αφορμή την Παγκόσμια Ημέρα Παιδικού Βιβλίου στις 2 Απριλίου, οι Βιβλιοθήκες του Δήμου Χανίων γιορτάζουν! Φέτος δίδουν τη δυνατότητα στα παιδιά και στους εκπαιδευτικούς να γνωρίσουν Χανιώτες συγγραφείς παιδικών βιβλίων. Ένας ακόμα τρόπος να καλλιεργήσουμε τη φιλαναγνωσία στα παιδιά και είμαστε σίγουροι πως για κάθε παιδί υπάρχει ένα βιβλίο που αγγίζει τις ανησυχίες και τις ανάγκες του.
Καλεσμένες μας οι Χανιώτισσες συγγραφείς παιδικών βιβλίων Χριστίνα Κωνσταντουδάκη, Μαρίνα Πούμπλη, Δήμητρα Μαραγκουδάκη, Δέσποινα Τζιάκη, Μαργαρίτα Αυγουστιανάκη στις Βιβλιοθήκες του Δήμου μας.

Παγκόσμια Ημέρα Βιβλίου – 23 Απριλίου

«διαβάζω & αλλάζω»
Η ομάδα αφήγησης λαϊκών παραμυθιών «Παραμυθάδες της πόλης των Χανίων», προσκεκλημένη από τη Δημοτική Βιβλιοθήκη Χανίων, στο πλαίσιο του εορτασμού της Παγκόσμιας Ημέρας Βιβλίου 2023, συμμετείχαν με αφηγήσεις στη δράση «Περίπατος βιβλίου».
Το Σάββατο 22 Απριλίου 2023, στην Παιδική – Εφηβική Βιβλιοθήκη Δημοτικού Κήπου, πέντε παραμυθάδες της πόλης μας, οι κυρίες Δήμητρα Βαλαβάνη, Αγγελική Μπεμπλιδάκη, Στέλλα Ροζάκη, Βάνια Σταμπολάκη και Δέσποινα Τζιάκη, αφηγήθηκαν ιστορίες που «Διαβάζεις & Αλλάζεις», σύμφωνα με το θέμα της φετινής Γιορτής Βιβλίου.

«ΣΥΝAI:NOYME» Δημιουργικά εργαστήρια για παιδιά στο πλαίσιο της Παγκόσμιας Ημέρας Σεξουαλικής Υγείας 2023

Στο πλαίσιο υλοποίησης των δράσεων εορτασμού της Παγκόσμιας Ημέρας Σεξουαλικής Υγείας WSHD23 και των Υπερτοπικών Δράσεων του Περιφερειακού Προγράμματος Ισότητας των Φύλων για τη Κρήτη 2023-25, η Α.ΞΕ.Π.Τ. – Ασφαλή Ξένοιαστα Παιδιά Τώρα, σε συνδιοργάνωση με την Περιφέρεια Κρήτης, την Περιφερειακή Επιτροπή Ισότητας των Φύλων (ΠΕΠΙΣ), το Αυτοτελές Γραφείο Ισότητας των Φύλων Περιφέρειας Κρήτης και τη Δημοτική Βιβλιοθήκη Χανίων, πραγματοποίησαν στις 9 Σεπτεμβρίου 2023, δημιουργικά εργαστήρια για παιδιά 10 – 12 χρονών με τίτλο «ΣΥΝΑΙ:NOYME» και με θέμα: «Συναίνεση, μία σημαντική δεξιότητα για υγιείς σχέσεις και προστασία από τη σεξουαλική κακοποίηση».
Τα Δημιουργικά Εργαστήρια υλοποιήθηκαν στις πόλεις της Κρήτης, (Ρέθυμνο, Ηράκλειο, Χανιά και Άγιο Νικόλαο).
Με τη συγγραφέα Μαργαρίτα Γερούκη και την εκπαιδευτικό Δέσποινα Μαυράκη και την Έλενα Βιταλάκη.

Καλεσμένοι συγγραφείς – παρουσιάσεις βιβλίων
Σώτη Τριανταφύλλου
Με μεγάλη επιτυχία και σημαντική προσέλευση κόσμου, πραγματοποιήθηκε η εκδήλωση που διοργάνωσαν η Δημοτική Βιβλιοθήκη Χανίων, ο Δήμος Χανίων, η Κ.Ε.Π.ΠΕ.ΔΗ.Χ.-Κ.Α.Μ. και οι εκδόσεις Πατάκη, με τη συγγραφέα, Σώτη Τριανταφύλλου, την Τετάρτη 5 Ιουλίου 2023, στο Μεγάλο Αρσενάλι – Κέντρο Αρχιτεκτονικής της Μεσογείου (ΚΑΜ).
Η βραδιά ήταν αφιερωμένη στην παρουσίαση του νέου βιβλίου της «Άκου το λιοντάρι».

Νίκη Τρουλλινού
Στην κατάμεστη από κόσμο αίθουσα του Πνευματικού Κέντρου η Χανιώτισσα συγγραφέας Νίκη Τρουλλινού μας μίλησε για τη “Δημοκρατία των ονείρων’, το πως γεννήθηκαν μέσα σε δύσκολες συνθήκες, ατμόσφαιρα πένθους, τα 72 μικρά κείμενα που αφηγούνται όνειρα ή ιστορίες σαν σε όνειρα, γεγονότα, πρόσωπα, σχέσεις, λόγια, ενθυμίσεις, που με την αλήθεια και το μύθο τους την διαμόρφωσαν.
Ο Αντιδήμαρχος Πολιτισμού Γιάννης Γιαννακάκης αναφέρθηκε στην έναρξη της φετινής χρονιάς με την εκλεκτή καλεσμένη μας και η φιλόλογος Σίτσα Κοτσιφάκη στο συγγραφικό της έργο.

Λέσχες Ανάγνωσης Ενηλίκων Δημοτικής Βιβλιοθήκης

Μεγάλη απήχηση έχουν οι δύο (2) Λέσχες Ανάγνωσης ενηλίκων, (η Α΄ Λέσχη λειτουργεί από το 2009) καθώς τα μέλη τους δείχνουν έντονο ενδιαφέρον και περιμένουν με ανυπομονησία και χαρά τη μηνιαία καθιερωμένη συνάντηση.
Α΄ Λέσχη Ανάγνωσης Ενηλίκων
Τα μέλη της Α΄ Λέσχης Ανάγνωσης Ενηλίκων της Δημοτικής Βιβλιοθήκης Χανίων για το έτος 2023 συναντήθηκαν 11 φορές. Το σύνολο των βιβλίων, που διαβάστηκαν κατά την περσινή χρονιά, παρατίθενται στη συνέχεια για τους λάτρεις των καλών βιβλίων:

«Το τρένο» – George Simenon – Άγρα 2022-Βέλγιο
«Φοβάμαι, ταυρομάχε» – Lemebel Pedro – Καστανιώτης 2022- Χιλή
«Η γυναίκα του επάνω ορόφου» – Claire Messud – Gutenberg Aldina 2022 – ΗΠΑ
«Στη γη είμαστε πρόσκαιρα υπέροχοι» – Ocean Vuong – Gutenberg Aldina 2021 – ΗΠΑ
«Σαν σκόνη στον άνεμο» – Λεονάρντο Παδούρα – Καστανιώτης 2022 – Κούβα
«Ο άντρας μου» – Rumena Buzarouska – Gutenberg 2022 – Β. Μακεδονία
«Το χρονικό ενός δυσλεκτικού» – Γιάννης Πάσχος – Περισπωμένη 2022 – Ελλάδα
«Πες της» – Χρήστος Οικονόμου – Πόλις 2023 – Ελλάδα
«Και οι νεκροί ας θάψουν τους νεκρούς τους» – Μιχάλης Αλμπάτης – Νήσος 2023 – Ελλάδα
«Η οικογένεια» – Sara Mesa – Ίκαρος 2023 – Ισπανία
«Η οδός της συγγνώμης» – Mahi Binebine – Άγρα 2023 – Μαρόκο

Β΄ Λέσχη Ανάγνωσης Ενηλίκων
Τα μέλη της Β΄ Λέσχης Ανάγνωσης Ενηλίκων της Δημοτικής Βιβλιοθήκης Χανίων για το έτος 2023 διάβασαν και σχολίασαν τα παρακάτω βιβλία:

«Χρυσό παιδί» της Claire Adam – Gutenberg
«Έθιμα ταφής» της Hannah Kent – Ίκαρος
«Το πράσινο σημειωματάριο» της Claire Pooley – Μεταίχμιο
«Το γεγονός» της Annie Ernaux – Μεταίχμιο
«Ο άντρας μου» της Rumena Buzarovska – Gutenberg
«Ονειρεύτηκα τη Διδώ» της Λένας Διβάνη – Πατάκης
«Όλο το φως που δεν μπορούμε να δούμε» του Anthony Doerr – Πατάκης
«Όταν σκοτώνουν τα κοτσύφια» της Harper Lee – εκδ. Bell
«Πιάσε το λαγό» της Lana Bastasic – Gutenberg
«Παράδεισος» του Abdulrazak Gurnah – Ψυχογιός

Στη 19η Διεθνή Έκθεση Θεσσαλονίκης οι Λέσχες Ανάγνωσης της Δημοτικής Βιβλιοθήκης Χανίων
Υπό την αιγίδα του Ελληνικού Ιδρύματος Πολιτισμού, στο πλαίσιο της 19ης Διεθνούς Εκθέσεως Βιβλίου Θεσσαλονίκης, πραγματοποιήθηκε το Σάββατο 6 Μαΐου 2023, στην Κεντρική Δημοτική Βιβλιοθήκη Θεσσαλονίκης, η Ημερίδα των Λεσχών Ανάγνωσης.
Στην εκδήλωση, την οποία χαιρέτησε ο Πρόεδρος του Ελληνικού Ιδρύματος Πολιτισμού κ. Νίκος Κούκης, παρευρέθηκαν οι υπεύθυνες – συντονίστριες των δύο Λεσχών Ανάγνωσης Ενηλίκων της Δημοτικής Βιβλιοθήκης Χανίων, Παρασκευή Χουδαλάκη και Αρετή Καρβέλη.
Κατά τη διάρκεια της εκδήλωσης, η Προϊσταμένη της Βιβλιοθήκης μίλησε για τις 2 δυναμικές, από το 2009, Λέσχες και τις μηνιαίες συναντήσεις των μελών. Τις επισκέψεις τους στη Δημοτική Βιβλιοθήκη Σύρου, στο καταφύγιο Καλλέργη, στο Κέντρο Πληροφόρησης Ομαλού της Δνσης Δασών, στο Δημοτικό Σχολείο Φουρφουρά, στη Δημοτική Πινακοθήκη του Δήμου μας, τη Διαδικτυακή σύνδεση με τη Λέσχη Ανάγνωσης Σκύρου σε συνεργασία με το Μουσείο Φαλτάιτς και γενικότερα τις δραστηριότητες τους αλλά και για την αγάπη του βιβλίου και του διαβάσματος που ενώνει τα μέλη.
Στο περιθώριο της εκδήλωσης δεχθήκαμε τα συγχαρητήρια των παρευρισκόμενων και της συγγραφέως Αλεξάνδρας Μητσιάλη, για τις δραστηριότητες της Δημοτικής Βιβλιοθήκης αλλά και για τη Δημοτική Αρχή Χανίων που στηρίζει έμπρακτα και δυναμικά τις Βιβλιοθήκες, τους φάρους Πολιτισμού της πόλης μας.

2ο Φεστιβάλ Βιβλίου Χανίων
Ο κόσμος του βιβλίου έρχεται στα Χανιά!
Κεντρικό θέμα: «Ατομικές και συλλογικές ταυτότητες»
Ο Δήμος Χανίων με συμμετοχή και της Βιβλιοθήκης σε συνδιοργάνωση με την Περιφέρεια Κρήτης και τη σύμπραξη Πολιτιστικών Οργανισμών και Φορέων, υπό τη δ/νση του κ. Μανώλη Πιμπλή, εγκαινίασαν το 2ο Φεστιβάλ Βιβλίου Χανίων, 20 – 24 Ιουνίου 2023, στο Θέατρο Μίκης Θεοδωράκης, στο Μεγάλο Αρσενάλι , στην Πύλη Sabbionara, στο Γιαλί Τζαμί, στον Φιλολογικό Σύλλογο «Χρυσόστομος» και σε άλλα σημεία των Χανίων. Με τη συμμετοχή περισσότερων των 70 ομιλητών – συγγραφέων από την Ελλάδα, τη Μ. Βρετανία, τη Γαλλία, την Κροατία, τη Βόρεια Μακεδονία, την Αργεντινή, την Κολομβία, τη Νικαράγουα, την Κούβα, και εκδοτών, ακαδημαϊκών, μεταφραστών και διανοουμένων-, και περισσότερες από 50 θεματικές συζητήσεις, παρουσιάσεις, σεμινάρια, συναυλίες, προβολές και θεατρικά αναλόγια γύρω από βιβλία σύγχρονης ελληνικής και ξένης πεζογραφίας, ποίησης και δοκιμίου.

Γνωρίζω από κοντά τις Βιβλιοθήκες της πόλης μου κι όχι μόνο
Στο πλαίσιο του προγράμματος «Γνωρίζω από κοντά τις Βιβλιοθήκες της πόλης μου κι όχι μόνο» η Δημοτική Βιβλιοθήκη Χανίων εκπροσωπούμενη από την Προϊσταμένη Βιβή Χουδαλάκη και τους βιβλιοθηκονόμους, Αρετή Καρβέλη, Χρυσούλα Αντωνακάκη, Μαρία Μαραβελάκη και Αργυρώ Κατσιγιαννάκη, επισκέφτηκαν την Τετάρτη 20 Σεπτεμβρίου 2023, το Ιστορικό Μουσείο Αρμένων Αποκορώνου.
Η θερμή φιλοξενία και η ξενάγηση στους χώρους του νεοσύστατου μουσείου από τον ιστορικό Γιώργο Λιμαντζάκη κατατοπιστική και ενδιαφέρουσα. Συνεχίσαμε την επίσκεψη μας το χώρο των πηγών, όπου έγινε η ιστορική Συνέλευση τον Μάιο του 1822.
Η ανταλλαγή απόψεων για τις προσπάθειες ανάδειξης χώρων Πολιτισμού του Δήμου Αποκορώνου, η νεοσύστατη Βιβλιοθήκη του και ο εμπλουτισμός της και από τη Δημοτική Βιβλιοθήκη Χανίων, καθώς και οι εκδηλώσεις του Δήμου και οι πολιτιστικές ξεναγήσεις από τον κ. Λιμαντζάκη, που αποβλέπουν στην καλύτερη γνωριμία με την ιστορία του τόπου, κυριάρχησαν στα θέματα συζήτησης.
Με την ολοκλήρωση της συνάντησης κι από τις δύο πλευρές επισημάνθηκε ότι είμαστε ανοικτοί σε κάθε συνεργασία.

Εκθέσεις
«Ανεβαίνοντας από το Α στο Ω»
Συνεχίζεται και για το 2023 η εικαστική έκθεση του Ιωάννη Μονογυιού με τίτλο: «Ανεβαίνοντας από το Α στο Ω» στο φουαγιέ της Δημοτικής Βιβλιοθήκης Χανίων. Η έκθεση παραμένει ανοικτή μέχρι σήμερα για το κοινό, από Δευτέρα έως Παρασκευή 9:00-14:00 και Δευτέρα & Πέμπτη 18:00-20:00. Η είσοδος είναι ελεύθερη.

Δωρεές
Σημαντική δωρεά αγγλικών παιδικών βιβλίων στη Δημοτική Βιβλιοθήκη Χανίων
Ο Χανιώτης οδοντίατρος κ. Μανώλης Ροδιτάκης, που ζει και εργάζεται στην Αγγλία δώρισε για άλλη μια χρονιά, αξιόλογα παιδικά αγγλικά βιβλία, παραμύθια, μυθιστορήματα , Χριστουγεννιάτικες ιστοριούλες, για τον εμπλουτισμό της ξενόγλωσσης συλλογής της Δημοτικής Βιβλιοθήκης μας.

Προγράμματα για παιδιά

Προγράμματα φιλαναγνωσίας για μαθητές.

Η Δημοτική Βιβλιοθήκη Χανίων έδωσε τη δυνατότητα και το 2023 σε εκπαιδευτικούς και μαθητές Α/θμιας & Β/θμιας εκπαίδευσης να συμμετέχουν σε προγράμματα φιλαναγνωσίας και δημιουργικής απασχόλησης με σκοπό να καλλιεργηθεί η φιλαναγνωσία, η εφευρετικότητα, η δημιουργική φαντασία, το χιούμορ, η χαρά της μάθησης! Τα προγράμματα συνεχίζονται και για το 2024.

«Εργαστήρια αφιερωμένα στην Άλκη Ζέη»

Τα εκπαιδευτικά προγράμματα «Ταραξίες και ψίθυροι στη Βιβλιοθήκη» και «Αχ, τι δύσκολο να είσαι ήρωας!» σε συνεργασία με την Εθνική Βιβλιοθήκη Ελλάδας θα συνεχιστούν και με το νέο έτος.

Καλοκαιρινή Εκστρατεία Ανάγνωσης & Δημιουργικότητας 2023

Σε συνεργασία με την Εθνική Βιβλιοθήκη της Ελλάδος πραγματοποιήσαμε την Καλοκαιρινή Εκστρατεία Ανάγνωσης & Δημιουργικότητας 2023 για παιδιά με κεντρικό σύνθημα «100 ακριβώς! Θησαυροί της Άλκη και της Ζωρζ».
Αποτέλεσμα;
Πραγματοποιήθηκαν 36 δράσεις,
συμμετείχαν 766 παιδιά,
δανείστηκαν 2.360 βιβλία και
βοήθησαν 15 εθελοντές.

Ξεναγήσεις μαθητών

Καθημερινές είναι και οι επισκέψεις μαθητών όλων των βαθμίδων της εκπαίδευσης στο χώρο των Βιβλιοθηκών για προγράμματα φιλαναγνωσίας και ξεναγήσεις.

7η Παγκόσμια Εβδομάδα Οδικής Ασφάλειας του ΟΗΕ, 15-21 Μαΐου 2023

Η Δημοτική βιβλιοθήκη Χανίων, η Περιφέρεια Κρήτης – Περιφερειακή Ενότητα Χανίων, ο Δήμος Χανίων σε συνεργασία με τις εκδόσεις Συμμετρία και τη συγγραφέα Μαρίνα Πλούμπη, γιόρτασαν την 7η Παγκόσμια Εβδομάδα Οδικής Ασφάλειας του ΟΗΕ, διοργανώνοντας 2ήμερο εκδηλώσεων με αφήγηση, θεατρικό παιχνίδι και κατασκευές με βάση το παιδικό βιβλίο “Ο Λευτέρης πάει βόλτα, ζώνη κράνος φύγαμε!” με θέμα την κυκλοφοριακή αγωγή και ασφάλεια.

Yoga για παιδιά

Μεγάλη επιτυχία είχε το πρόγραμμα που απευθυνόταν σε παιδιά 4-10 χρονών, στον χώρο της Παιδικής-Εφηβικής Βιβλιοθήκης του Δημοτικού Κήπου για να γνωρίσουν τη yoga , με αφορμή το βιβλίο “Αναζητώντας το λουλούδι” των Αθηνά Γκίνη, Annie Di Dona και Αλέκου Παπαδάτου.
Σε δύο συναντήσεις τη Δευτέρα, 27/11/2023 και τη Δευτέρα, 4/12/2023, συνδυάζοντας τη φιλοσοφία της Ανατολής με τις παιδαγωγικές προσεγγίσεις της Δύσης, μέσα σε ένα ευχάριστο και δημιουργικό κλίμα αποδοχής, στηρίζουμε το παιδί ώστε, παίζοντας και διασκεδάζοντας:

να αποκτήσει δυνατό και ευλύγιστο σώμα
να αποκτήσει σωματική και συναισθηματική επίγνωση
να αγαπά να σέβεται και να φροντίζει το σώμα και τον εαυτό του
να βελτιώνει την ικανότητα παρατήρησης, αυτοπαρατήρησης αλλά και την αυτοπεποίθησή του
να συνεργάζεται αντί ν’ ανταγωνίζεται
να συνηθίσει τη βαθιά και αργή αναπνοή και να μάθει τρόπους να ηρεμεί και να αποβάλλει το άγχος
να μάθει για τη φύση τα ζώα και το περιβάλλον
να προσεγγίσει σημαντικές αξίες της ζωής όπως ο σεβασμός, η αλήθεια, η μη βία, η αυτοπειθαρχία και η αποδοχή.

Χριστουγεννιάτικες Δράσεις 2023

Στο πλαίσιο των εορτών των Χριστουγέννων η Δημοτική Βιβλιοθήκη πραγματοποίησε πολλές εκδηλώσεις, καλώντας τους μικρούς φίλους μας να συμμετέχουν, στην Παιδική-Εφηβική Βιβλιοθήκη Δημοτικού Κήπου, Παιδική-Εφηβική Βιβλιοθήκη Σούδας και στη Δημοτική Βιβλιοθήκη Σταλού.
Τα παιδιά για άλλη μία φορά με χριστουγεννιάτικη διάθεση και καλλιτεχνική ματιά δημιούργησαν τα δικά τους έργα τέχνης!
Επίσης, στο κατάμεστο Θέατρο Μίκης Θεοδωράκης με θέμα: «Έρχονται Χριστούγεννα», η Δημοτική Βιβλιοθήκη Χανίων σε συνεργασία με το Τμήμα Κοινωνικής Πολιτικής Δήμου Χανίων, την Παιδική Εφηβική Χορωδία Δήμου Χανίων, την ΚΕΠΠΕΔΗΧ-ΚΑΜ, τους «Παραμυθάδες της πόλης – των Χανίων», και τον Ορίζοντα, Σύλλογος Εθελοντικής Προσφοράς και Στήριξης γιόρτασαν μικροί και μεγάλοι το χαρμόσυνο μήνυμα των εορτών!

Συμμετοχή στην έκδοση του περιοδικού «Εν Χανίοις»

Η Δημοτική Βιβλιοθήκη Χανίων συμμετέχει στην ετήσια έκδοση του περιοδικού «Εν Χανίοις» του Δήμου μας, από την έναρξη κυκλοφορίας του. Η προϊσταμένη της Βιβλιοθήκης είναι μέλος της Συντακτικής Επιτροπής του περιοδικού.

Ανταλλακτικές Βιβλιοθήκες
Η Δημοτική Βιβλιοθήκη Χανίων στηρίζει τις:

Ανταλλακτική Βιβλιοθήκη του Γενικού Νοσοκομείου Χανίων, η οποία έχει μετατραπεί πλέον σε ένα στέκι φιλαναγνωσίας για ασθενείς, συνοδούς καθώς και για το ιατρικό και νοσηλευτικό προσωπικό.
Ανταλλακτική Βιβλιοθήκη που λειτουργεί στο αίθριο του Δημαρχείου Χανίων, διαθέσιμη για όλους τους Δημότες.

Για τον εμπλουτισμό τους, σε τακτά χρονικά διαστήματα, επιλέγονται δεκάδες βιβλία από τους βιβλιοθηκονόμους της Δημοτικής Βιβλιοθήκης Χανίων και τοποθετούνται στα ράφια τους.

Επιμόρφωση προσωπικού
Το προσωπικό της Δημοτικής Βιβλιοθήκης Χανίων συμμετείχε:

Ημερίδα των Λεσχών Ανάγνωσης

Υπό την αιγίδα του Ελληνικού Ιδρύματος Πολιτισμού, στο πλαίσιο της 19ης Διεθνούς Εκθέσεως Βιβλίου Θεσσαλονίκης, πραγματοποιήθηκε στην Κεντρική Δημοτική Βιβλιοθήκη Θεσσαλονίκης, με μεγάλη επιτυχία, το Σάββατο 6 Μαΐου 2023, η Ημερίδα των Λεσχών Ανάγνωσης που διοργάνωσε το Εργαστήριο για την Ανάγνωση και τη Γραφή στην Εκπαίδευση και την Κοινωνία, του Παιδαγωγικού Τμήματος Δημοτικής Εκπαίδευσης της Παιδαγωγικής Σχολής του Αριστοτελείου Πανεπιστημίου Θεσσαλονίκης.
Τις δύο Λέσχες Ανάγνωσης Ενηλίκων της Δημοτικής Βιβλιοθήκης Χανίων, εκπροσώπησαν οι υπεύθυνες – συντονίστριες τους, η Προϊσταμένη της Βιβλιοθήκης Παρασκευή Χουδαλάκη και βιβλιοθηκονόμος Αρετή Καρβέλη.

5ο Πανελλήνιο Συνέδριο Ένωσης Ελλήνων Βιβλιοθηκονόμων & Επιστημόνων Πληροφόρησης, στην Αθήνα.

Η Δημοτική Βιβλιοθήκη Χανίων συμμετείχε ενεργά στο 5ο Πανελλήνιο Συνέδριο της Ένωσης Ελλήνων Βιβλιοθηκονόμων & Επιστημόνων Πληροφόρησης, με τίτλο «Διασυνδεδεμένες Βιβλιοθήκες – Linked Libraries», που διοργάνωσε η Ένωση σε συνεργασία με τη Δημοτική Βιβλιοθήκη Ελληνικού – Αργυρούπολης, από τις 22 έως 24 Νοεμβρίου 2023, στην Αθήνα.
Στο πλαίσιο της συμμετοχής της Δημοτικής Βιβλιοθήκης Χανίων στο Συνέδριο η Προϊσταμένη Βιβή Χουδαλάκη, πραγματοποίησε παρουσίαση με θέμα: «Δημοτική Βιβλιοθήκη Χανίων: Πορεία προς το Φεστιβάλ Βιβλίου Χανίων».
Στο Συνέδριο παρευρέθηκαν επίσης, οι βιβλιοθηκονόμοι Μαρία Μαραβελάκη, Χρυσούλα Αντωνακάκη και Αρχοντούλα Χουδαλάκη.

Διαδικτυακό σεμινάριο με θέμα «ανάγνωση στις παιδικές ηλικίες – βιβλία γνώσεων», με εισηγήτρια την Ειρήνη Βοκοτοπούλου, κοινωνιολόγο, υπεύθυνη σχεδιασμού των Καλοκαιρινών Εκστρατειών Ανάγνωσης & Δημιουργικότητας για παιδιά & υπεύθυνη της ιστοσελίδας Bookbook.gr που παρακολούθησαν οι υπάλληλοι των Παιδικών-Εφηβικών Βιβλιοθηκών, Ευαγγελία Μαστορακάκη, Σωτηρία Τατσοπούλου και Αρχοντούλα Χουδαλάκη σε 5 συναντήσεις, Τρίτη 7, 14, 21 και 28 Μαρτίου και τελευταία συνάντηση στις 11 Απριλίου 2023 και ώρα 17.30-19.30.

Επιμορφωτική συνάντηση μέσω της πλατφόρμας WEBEX με την Ομάδα Εκπαιδευτικών Προγραμμάτων της Εθνικής Βιβλιοθήκης Ελλάδος.

Με αφορμή το Λογοτεχνικό έτος Άλκη Ζέη, τη Δευτέρα 30/10/2023 και ώρες 11.00π.μ-13.00μμ πραγματοποιήθηκε επιμορφωτική συνάντηση μέσω της πλατφόρμας WEBEX με τη συνεργάτιδα της ΕΒΕ, Ελένη Βελτανιώτη, με σκοπό τη γνωριμία και την υλοποίηση των εκπαιδευτικών προγραμμάτων, α)Ταραξίες και ψίθυροι στη Βιβλιοθήκη και β) Αχ, τι δύσκολο να είσαι ήρωας! στις Παιδικές Βιβλιοθήκες μας.
Τα προγράμματα παρακολούθησαν οι υπάλληλοι των Παιδικών-Εφηβικών Βιβλιοθηκών του Δήμου μας, Ευαγγελία Μαστορακάκη, Σωτηρία Τατσοπούλου και Αρχοντούλα Χουδαλάκη.

Προβολή Βιβλιοθηκών Δήμου Χανίων στα ΜΜΕ
Η προϊσταμένη των Βιβλιοθηκών του Δήμου Χανίων Βιβή Χουδαλάκη, καλεσμένη
πολλές φορές στο κανάλι ΚΡΗΤΗ TV μίλησε με τον δημοσιογράφο Νίκο Παναγιωτόπουλο για τις Υπηρεσίες των Βιβλιοθηκών του Δήμου Χανίων & για τον απολογισμό των Δημοτικών Βιβλιοθηκών. Επίσης δελτία τύπου δημοσιεύουμε στον Τοπικό Τύπο και σε όλα τα ΜΜΕ.

Το μέλλον
Στόχοι που έχουν δρομολογηθεί:

Κτίριο Τζανακάκη , έγινε η μελέτη…επείγει η ανάθεση έργου
Κτίριο Ηρ. Πολυτεχνείου εκπονείτε η μελέτη
Έκδοση Σπάνιου Κώδικα

Στόχοι που ευελπιστούμε να υλοποιηθούν:

Αγορά αυτοκινήτου «Κινητή Βιβλιοθήκη»
Μεγαλύτερο όλων: Πρόσληψη προσωπικού

Η Προϊσταμένη των Βιβλιοθηκών Δήμου Χανίων
Παρασκευή Χουδαλάκη

Ψηφιοποίηση και προβολή των συλλογών πολιτισμού του Δήμου Χανίων

Λέσχη ανάγνωσης ενηλίκων

5ο Πανελλήνιο Συνέδριο της Ένωσης Ελλήνων Βιβλιοθηκονόμων

Καλοκαιρινή Εκστρατεία Ανάγνωσης & Δημιουργικότητας 2023

Καλοκαιρινή Εκστρατεία Ανάγνωσης & Δημιουργικότητας 2023

Καλοκαιρινή Εκστρατεία Ανάγνωσης & Δημιουργικότητας 2023

Προγράμματα φιλαναγνωσίας

Καλοκαιρινή εκστρατεία 2023

Καλοκαιρινή εκστρατεία 2023

Επίσκεψη σχολείου

Διεθνής Έκθεση θεσσαλονίκης

Κοπή πίτας

Καλοκαιρινή εκστρατεία 2023

Περιμένοντας τα Χριστούγεννα!!! Στις Παιδικές Βιβλιοθήκες του Δήμου μας
2023-12-16 11:00 - 2024-01-04 20:00 | Θέατρο “Μίκης θεοδωράκης”, Λιμάνι, Χανιά, Ελλάδα
Στο πλαίσιο των εορτών των Χριστουγέννων, η Δημοτική Βιβλιοθήκη Χανίων κάθε χρόνο πραγματοποιεί ποικίλες εκδηλώσεις, καλώντας τα παιδιά να συμμετέχουν για να νοιώσουν το ταξίδι, τον αέρα και τη μαγεία της γιορτής που έρχεται, την αξία της προσφοράς και της αληθινής αγάπης.
Να δημιουργήσουν για άλλη μία φορά με χριστουγεννιάτικη διάθεση και καλλιτεχνική ματιά, τα δικά τους έργα τέχνης!
Οι δραστηριότητες θα πραγματοποιηθούν στην Παιδική-Εφηβική Βιβλιοθήκη Δημοτικού Κήπου, στην Παιδική-Εφηβική Βιβλιοθήκη Σούδας και στη Δημοτική Βιβλιοθήκη Σταλού.
Στο θέατρο Μίκης Θεοδωράκης, περιμένουμε τους μικρούς μας φίλους, το Σάββατο 16 Δεκεμβρίου 2023, να γιορτάσουμε το χαρμόσυνο μήνυμα των εορτών με πολλές δράσεις, σε συνδιοργάνωση: Τμήμα Κοινωνικής Πολιτικής Δήμου Χανίων, Δημοτική Βιβλιοθήκη Χανίων, Παιδική Εφηβική Χορωδία Δήμου Χανίων, ΚΕΠΠΕΔΗΧ-ΚΑΜ, «Παραμυθάδες της πόλης – των Χανίων»,Ορίζοντας Σύλλογος Εθελοντικής Προσφοράς και Στήριξης.

Αναλυτικά το πρόγραμμα:
«Έρχονται Χριστούγεννα»
Το ΣΑΒΒΑΤΟ 16 ΔΕΚΕΜΒΡΙΟΥ 2023, στο Θέατρο Μίκης Θεοδωράκης, σας περιμένουμε να γιορτάσουμε το χαρμόσυνο μήνυμα των εορτών!!!
ΠΡΟΓΡΑΜΜΑ
11:00 – 11:15 Καλωσόρισμα
11:15 – 11:35 ΑΝΑΤΑΣΗ ΨΥΧΗΣ ΜΕ ΜΟΥΣΙΚΕΣ ΚΑΙ ΤΡΑΓΟΥΔΙΑ
Από την “μοναδική” ΠΑΙΔΙΚΗ ΕΦΗΒΙΚΗ ΧΟΡΩΔΙΑ ΤΟΥ ΔΗΜΟΥ ΧΑΝΙΩΝ υπό την καλλιτεχνική διεύθυνση του Περάκη Νικόλαου.
Πιάνο: Μητσοτάκη Αφροδίτη.
11:40 – 12:00 ΑΦΗΓΗΣΗ ΠΑΡΑΜΥΘΙΩΝ ΠΟΥ ΟΛΟΙ ΑΓΑΠΗΣΑΜΕ
Δώδεκα μέρες ειν’ γιορτές, πολλές οι παραδόσεις! Καλώς τα τα Χριστούγεννα, Πρωτοχρονιά και Φώτα! Καλώς τους, τους Καλαντιστές και τους Παραμυθάδες!
Ιστορίες από την προφορική μας παράδοση που απαντούν τα «γιατί», προβληματίζουν και ενδυναμώνουν, μιλώντας για την αλληλεγγύη, την σημασία της μοιρασιάς, την αγάπη με την Σταμπολάκη Βάνια από τους «ΠΑΡΑΜΥΘΑΔΕΣ ΤΗΣ ΠΟΛΗΣ-ΤΩΝ ΧΑΝΙΩΝ» και τον Παπαεμμανουήλ Χάρη (κρουστά).
12:00 – 12:45 ΧΡΙΣΤΟΥΓΕΝΝΙΑΤΙΚΕΣ ΠΑΙΧΝΙΔΟΚΑΤΑΣΚΕΥΕΣ AΓΑΠΗΣ
μαζί με τα παιδιά με την “ξεχωριστή” φροντίδα της Χουδαλάκη Αρχοντούλας, βιβλιοθηκονόμου και υπεύθυνης της ΠΑΙΔΙΚΗΣ ΕΦΗΒΙΚΗΣ ΒΙΒΛΙΟΘΗΚΗΣ ΣΟΥΔΑΣ ΤΟΥ ΔΗΜΟΥ ΧΑΝΙΩΝ.
11:00 – 12:45 Χριστουγεννιάτικο bazaar
από τον Σύλλογο Εθελοντικής Προσφοράς και Στήριξης “Ορίζοντας”
12:45 ΛΗΞΗ ΚΕΡΑΣΜΑ
Συντελεστές:
Συντονισμός δράσης: Αλεξάνδρα Τερεζάκη, Κοινωνιολόγος Επιστημονικά Υπεύθυνη Κέντρου Πρόληψης Περιφερειακής Ενότητας Χανίων σε συνεργασία με τον ΟΚΑΝΑ.
Διοργάνωση : Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Περιφερειακής Ενότητας Χανίων

ΔΗΜΟΤΙΚΗ ΒΙΒΛΙΟΘΗΚΗ ΣΤΑΛΟΥ

Κυριακή 17 Δεκεμβρίου 2023, ώρα 5μ.μ.-7μ.μ.

Σας περιμένουμε σ’ ένα εορταστικό εργαστήρι …«Νύχτα σπαρμένη μουσικές…Νύχτα γεμάτη αγάπη!»
Μέσα από ένα εορταστικό εργαστήρι τη μαγική πόρτα των Χριστουγέννων θα ανοίξουμε με κάλαντα και μελωδίες. Ελάτε να τρυπώσουμε στο παραμύθι της Μαργαρίτας Αυγουσιανάκη «Αγάπη» εκδόσεις Φεγγίτης. Η Μαργαρίτα κοντά μας θα είναι και θα μοιραστεί μαζί μας το πιο παλιό … το πιο πολύτιμο μυστικό …
Τα δικά μας γιορτινά κηροπήγια θα δημιουργήσουμε. Ευχές θα γράψουμε … Ευχές θα κεντήσουμε … σαν μάγοι πραγματικοί. Σας περιμένουμε!
Με τη Μαργαρίτα Αυγουσιανάκη, συγγραφέα και τη Νίκη Γαλάνη, εθελόντρια.
Για παιδιά 7 -13 ετών.
Πληροφορίες: Δημοτική Βιβλιοθήκη Σταλού, τηλ. 28210 80635, κα Νίκη Γαλάνη: 6974 647556

ΠΑΙΔΙΚΗ – ΕΦΗΒΙΚΗ ΒΙΒΛΙΟΘΗΚΗ ΔΗΜΟΤΙΚΟΥ ΚΗΠΟΥ

Πέμπτη 21 Δεκεμβρίου 2023, ώρα 6μ.μ.-7.30μ.μ.

«Κατασκευή ξύλινων Χριστουγεννιάτικων στολιδιών»

Παρασκευή 29 Δεκεμβρίου 2023, ώρα 11π.μ. -12.30μ.μ.

«Κατασκευή ξύλινων σβουρών και σβούρας από υλικά που βρίσκουμε στο σπίτι.»

Πέμπτη 4 Ιανουαρίου 2024, ώρα 6μ.μ -7.30μ.μ.

«Κατασκευή ξύλινου παιχνιδιού προβολής αστερισμών»
Ώρες λειτουργίας: Δευτέρα-Παρασκευή : 8.30 π.μ. – 2.30 μ.μ.
Απογεύματα Δευτέρα & Πέμπτη: 6.00 μ.μ – 8.30 μ.μ.
Σάββατο: 9.30 π.μ.- 1 μ.μ
Τηλέφωνο: 28213 41774

ΠΑΙΔΙΚΗ – ΕΦΗΒΙΚΗ ΒΙΒΛΙΟΘΗΚΗ ΣΟΥΔΑΣ

Δευτέρα 18 Δεκεμβρίου 2023, ώρα 6μ.μ.-7.30μ.μ.

«Κατασκευή ξύλινων Χριστουγεννιάτικων στολιδιών»

Τετάρτη 27 Δεκεμβρίου 2023 ώρα 11π.μ. -12.30μ.μ.

«Κατασκευή ξύλινων σβουρών και σβούρας από υλικά που βρίσκουμε στο σπίτι.»
Ώρες λειτουργίας: Δευτέρα 8.30π.μ. – 12.30μ.μ. & 5μ.μ. – 8 μ.μ.
Τρίτη – Παρασκευή: 8.30π.μ. έως 3.30μ.μ.
Τηλέφωνο: 2821 3 41221

Με περιορισμένο αριθμό παιδιών. Παρακαλούμε για την έγκαιρη δήλωση συμμετοχής.
Για όλα τα παιδιά από 5 χρονών.

"Έρχονται Χριστούγεννα"
2023-12-16 11:00 - 13:00 | Θέατρο “Μίκης θεοδωράκης”, Λιμάνι, Χανιά, Ελλάδα
“Έρχονται Χριστούγεννα”
Το ΣΑΒΒΑΤΟ 16 ΔΕΚΕΜΒΡΙΟΥ 2023 στο Θέατρο “Μίκης Θεοδωράκης”, σας περιμένουμε να γιορτάσουμε το χαρμόσυνο μήνυμα των εορτών!!!
ΠΡΟΓΡΑΜΜΑ
11:00 – 11:15 ΚΑΛΩΣΟΡΙΣΜΑ
11:15 – 11:35 ΑΝΑΤΑΣΗ ΨΥΧΗΣ ΜΕ ΜΟΥΣΙΚΕΣ ΚΑΙ ΤΡΑΓΟΥΔΙΑ
Από την “μοναδική” ΠΑΙΔΙΚΗ ΕΦΗΒΙΚΗ ΧΟΡΩΔΙΑ ΤΟΥ ΔΗΜΟΥ ΧΑΝΙΩΝ υπό την καλλιτεχνική διεύθυνση του Περάκη Νικόλαου.
Πιάνο: Μητσοτάκη Αφροδίτη.
11:40 – 12:00 ΑΦΗΓΗΣΗ ΠΑΡΑΜΥΘΙΩΝ ΠΟΥ ΟΛΟΙ ΑΓΑΠΗΣΑΜΕ
Δώδεκα μέρες ειν’ γιορτές, πολλές οι παραδόσεις! Καλώς τα τα Χριστούγεννα, Πρωτοχρονιά και Φώτα! Καλώς τους, τους Καλαντιστές και τους Παραμυθάδες!
Ιστορίες από την προφορική μας παράδοση που απαντούν τα «γιατί», προβληματίζουν και ενδυναμώνουν, μιλώντας για την αλληλεγγύη, την σημασία της μοιρασιάς, την αγάπη με την Σταμπολάκη Βάνια από τους «ΠΑΡΑΜΥΘΑΔΕΣ ΤΗΣ ΠΟΛΗΣ-ΤΩΝ ΧΑΝΙΩΝ» και τον Παπαεμμανουήλ Χάρη (κρουστά).
12:00 – 12:45 ΧΡΙΣΤΟΥΓΕΝΝΙΑΤΙΚΕΣ ΠΑΙΧΝΙΔΟΚΑΤΑΣΚΕΥΕΣ AΓΑΠΗΣ
Mαζί με τα παιδιά με την “ξεχωριστή” φροντίδα της Χουδαλάκη Αρχοντούλας, βιβλιοθηκονόμου και υπεύθυνης της ΠΑΙΔΙΚΗΣ ΕΦΗΒΙΚΗΣ ΒΙΒΛΙΟΘΗΚΗΣ ΣΟΥΔΑΣ ΤΟΥ ΔΗΜΟΥ ΧΑΝΙΩΝ.
11:00 – 12:45 ΧΡΙΣΤΟΥΓΕΝΝΙΑΤΙΚΟ BAZAAR
Aπό τον Σύλλογο Εθελοντικής Προσφοράς και Στήριξης “Ορίζοντας”
12:45 ΛΗΞΗ ΚΕΡΑΣΜΑ
Συντελεστές:
Συντονισμός δράσης: Αλεξάνδρα Τερεζάκη, Κοινωνιολόγος Επιστημονικά Υπεύθυνη Κέντρου Πρόληψης Περιφερειακής Ενότητας Χανίων σε συνεργασία με τον ΟΚΑΝΑ.
Διοργάνωση : Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Περιφερειακής Ενότητας Χανίων
Συνδιοργάνωση:
Τμήμα Κοινωνικής Πολιτικής Δήμου Χανίων
Δημοτική Βιβλιοθήκη Χανίων
Παιδική Εφηβική Χορωδία Δήμου Χανίων
ΚΕΠΠΕΔΗΧ-ΚΑΜ, «Παραμυθάδες της πόλης – των Χανίων»
Ορίζοντας Σύλλογος Εθελοντικής Προσφοράς και Στήριξης

5ο Πανελλήνιο Συνέδριο της Ένωσης Ελλήνων Βιβλιοθηκονόμων & Επιστημόνων Πληροφόρησης (ΕΕΒΕΠ), 22-24 Νοεμβρίου 2023
2023-11-22 09:00 - 2023-11-24 17:00 | Αθήνα, Συνεδριακό Κέντρο «Μίκης Θεοδωράκης»
Η Δημοτική Βιβλιοθήκη Χανίων συμμετείχε ενεργά στο 5ο Πανελλήνιο Συνέδριο της Ένωσης Ελλήνων Βιβλιοθηκονόμων & Επιστημόνων Πληροφόρησης (ΕΕΒΕΠ), που πραγματοποιήθηκε στις 22-24 Νοεμβρίου 2023, στην Αθήνα.
Με θέμα «Διασυνδεδεμένες Βιβλιοθήκες – Linked Libraries», το συνέδριο διεξάχθηκε με τη συνεργασία της Δημοτικής Βιβλιοθήκης Ελληνικού – Αργυρούπολης στο Συνεδριακό Κέντρο «Μίκης Θεοδωράκης».
Στο πλαίσιο της συμμετοχής της Δημοτικής Βιβλιοθήκης Χανίων στο Συνέδριο, η Προϊστάμενη Βιβή Χουδαλάκη πραγματοποίησε παρουσίαση με θέμα: «Δημοτική Βιβλιοθήκη Χανίων: Πορεία προς το Φεστιβάλ Βιβλίου», παρουσιάζοντας τους σπουδαιότερους σταθμούς στην αναβαθμισμένη πορεία και εξέλιξη της Δημοτικής Βιβλιοθήκης μας, φτάνοντας έως το Φεστιβάλ Βιβλίου 2023.
Για το Φεστιβάλ Βιβλίου Χανίων αναλυτικότερα μίλησε ο συγγραφέας, δημοσιογράφος και διευθυντής του, κ. Μανώλης Πιμπλής.
Το παρών έδωσε και ο υπεύθυνος του έργου ψηφιοποίησης της Δημοτικής Βιβλιοθήκης Χανίων, κ. Αλέξανδρος Τζωρτζακάκης με την εισήγησή του: «Δημοτικές Βιβλιοθήκες σε ψηφιακό περιβάλλον: Οι περιπτώσεις των Δημοτικών Βιβλιοθηκών Χανίων & Σύρου – Ερμούπολης».
Στο συνέδριο παρευρέθηκαν και οι βιβλιοθηκονόμοι του Δήμου Χανίων, Μαρία Μαραβελάκη, Χρυσούλα Αντωνακάκη και Αρχοντούλα Χουδαλάκη.
Όπως επισήμανε κατά την τοποθέτησή της, η Προϊσταμένη των Βιβλιοθηκών του Δήμου Χανίων, κ. Χουδαλάκη: «Για εμάς, τους βιβλιοθηκονόμους των Βιβλιοθηκών του Δήμου μας, η παρουσία μας στο συνέδριο είναι μια πολύτιμη ευκαιρία για επιστημονική ενημέρωση, επαγγελματική ζύμωση, αναζήτηση νέων συνεργασιών και ανανέωση παλαιών επαφών. Θερμά συγχαρητήρια στην Ένωση Ελλήνων Βιβλιοθηκονόμων και Επιστημόνων Πληροφόρησης ΕΕΒΕΠ Ένωση Ελλήνων Βιβλιοθηκονόμων και Επιστημόνων Πληροφόρησης ΕΕΒΕΠ AGLIS για την εξαιρετική διοργάνωση. Ευχαριστούμε τη Δημοτική Αρχή που υποστηρίζει και στηρίζει τη “Διά Βίου Μάθηση” των υπαλλήλων του Δήμου μας, δίδοντας μας την ευκαιρία να συμμετέχουμε σε ένα τόσο ενδιαφέρον Συνέδριο».
Κατά τη διάρκεια του τριήμερου Συνεδρίου, οι συμμετέχοντες είχαν την ευκαιρία να ενημερωθούν για ζητήματα βιβλιοθηκονομίας, ενώ πραγματοποιήθηκαν παρουσιάσεις καλών πρακτικών, ανταλλαγής απόψεων και ενημέρωσης για την εξέλιξη, την πρόοδο αλλά και τα προβλήματα των βιβλιοθηκών στη χώρα μας.

«Ζητείται κόλπο»: Η συγγραφέας Ζωή Μπάστα στην Παιδική-Εφηβική Βιβλιοθήκη του Δημοτικού Κήπου
2023-10-21 11:00 - 12:30 | Παιδική-Εφηβική Βιβλιοθήκη Σούδας, 25ης Μαρτίου 87, Σούδα Τ.Κ. 73200, Χανιά, Σούδα, 73200, Ελλάδα
“Ζητείται κόλπο”
Στην αρχή, τα παιδιά ζέσταναν τα σώματά τους κουνώντας πρώτα τα μάτια, κάνοντας τα κεφάλια μας να χορεύουν, λέγοντας μερικά “μπούρδου – μπούρδου” με τη γλώσσα τους, κινώντας τα χέρια τους, χορεύοντας με την κοιλιά τους και, καθώς παρίσταναν ότι ταξιδεύουν σε διάφορα μέρη με τα πόδια, φαντάστηκαν ότι ανέβηκαν σε ένα ψηλό βουνό και γνωρίστηκαν μεταξύ τους λέγοντας τα ονόματά τους, ενώ οι υπόλοιποι παρίσταναν την ηχώ κι επαναλάμβαναν το όνομα!
Μετά, έφτασαν νοερά μέχρι την Αϊτή, είπαν “κλικ κλακ” για να ανοίξουν την πόρτα της φαντασίας και ξεκίνησε η ιστορία!
Στη διάρκειά της, έπαιξαν θεατρικά παιχνίδια, δημιουργώντας παγωμένες εικόνες από το βιβλίο, επαναλαμβάνοντας λόγια των ηρώων χρωματίζοντας τις φωνές τους, κάνοντας παντομίμες για να ζωντανέψουν την ιστορία, ενώ έπαιξαν με τους βασικούς ήρωες ως γαντόκουκλες!
Στο τέλος, κάθε παιδί κατασκεύασε τον δικό του αντιμουτροποιητή για να ρυθμίζει τη διάθεσή του!
Όλα αυτά, στην Παιδική-Εφηβική Βιβλιοθήκη Δημοτικού Κήπου, το Σάββατο 21 Οκτωβρίου 2023, με πολλά -πολλά παιδάκια και την εφευρετική, επικοινωνιακή, γλυκύτατη Ζωή Μπάστα και το νέο της παραμύθι “Ζητείται κόλπο” !!!

«Ζητείται κόλπο»: Ανάγνωση παραμυθιού, το Σάββατο 21/10/2023, στην Παιδική-Εφηβική Βιβλιοθήκη του Δημοτικού Κήπου
2023-10-21 11:00 - 12:30 | Παιδική-Εφηβική Βιβλιοθήκη Δημοτικού Κήπου, Δημοτικός Κήπος Χανίων, Χανιά, Χανίων, 73100, Ελλάδα
Το Σάββατο 21 Οκτωβρίου 2023, στις 11:00, ο Δήμος Χανίων και η Δημοτική Βιβλιοθήκη Χανίων σας προσκαλεί στην Παιδική-Εφηβική Βιβλιοθήκη του Δημοτικού Κήπου, όπου η συγγραφέας Ζωή Μπάσκα θα διαβάσει το νέο της παραμύθι “Ζητείται κόλπο”.
Στη δράση μπορούν να συμμετάσχουν παιδιά από 5 έως 8 χρόνων ενώ στο πλαίσιο της εκδήλωσης τα παιδιά θα συμμετάσχουν σε θεατρικά παιχνίδια και θα κατασκευάσουν το δικό τους μηχάνημα για να ρυθμίζουν τη διάθεσή τους.
“Ζητείται κόλπο”
“Εσύ φταις και σήμερα και χθες, εγώ θα σου μουτρώνω, τα χείλη θα σουφρώνω!”
Ο Μιχάλης θυμώνει εύκολα και κάνει μούτρα στους άλλους. Όταν όμως, μια μέρα θυμώνει με την ξαδέρφη του τη Λουκία, μένει στο δωμάτιό του με τον γάτο και τον θυμό του… Σας έχει τύχει και σας παιδιά να χάσετε σε παιχνίδι; Σας έχει τύχει να μη σας κάνουν το χατίρι; Αν απαντήσατε ναι κι αν σε τέτοιες καταστάσεις μουτρώνετε στους άλλους κι αυτό δε σας αρέσει, ελάτε να παίξουμε και να βρούμε τα δικά μας κόλπα για να περνάμε καλύτερα! Η Ζωή Μπάσκα διαβάζει το νέο της παραμύθι “Ζητείται κόλπο”, ένα παραμύθι που μιλά για το πόσο σημαντικό είναι να ακούμε την εσωτερική μας φωνή και να δοκιμάζουμε να κάνουμε αλλαγές που – ίσως – κάνουν την καθημερινότητά μας πιο λειτουργική.
Βιογραφικό:
Ζωή Μπάσκα
Από μικρή ονειρευόταν να γίνει δασκάλα και να γράφει παραμύθια. Σπούδασε στο παιδαγωγικό τμήμα Δημοτικής Εκπαίδευσης του Πανεπιστημίου Κρήτης, έκανε μεταπτυχιακές σπουδές στην Ειδική Εκπαίδευση και κατόπιν στη Διδασκαλία της Ελληνικής ως δεύτερης/ξένης Γλώσσας, ενώ, αργότερα, εκπαιδεύτηκε στη Μουσειοπαιδαγωγική στο Ελληνικό Παιδικό Μουσείο. Έχει συμμετάσχει σε πολλά διεθνή βιωματικά σεμινάρια συμπερίληψης, εκπαίδευσης και θεάτρου. Ζει κι εργάζεται ως δασκάλα στα Χανιά και παράλληλα είναι θεατροπαιδαγωγός στο Curiosity Lab. Έχει εκδώσει βιβλία που περιέχουν εκπαιδευτικό υλικό και μόλις κυκλοφόρησε το πρώτο της παραμύθι με τίτλο “Ζητείται κόλπο”.

Προγράμματα φιλαναγνωσίας για μαθητές Α/θμιας Εκπαίδευσης στις Βιβλιοθήκες του Δήμου Χανίων
2023-10-02 09:00 - 2023-11-30 13:00 | Παιδική-Εφηβική Βιβλιοθήκη Δημοτικού Κήπου, Δημοτικός Κήπος Χανίων, Χανιά, Χανίων, 73100, Ελλάδα
Προγράμματα φιλαναγνωσίας για μαθητές Α/θμιας Εκπαίδευσης στις Βιβλιοθήκες του Δήμου Χανίων.
Η Δημοτική Βιβλιοθήκη Χανίων δίνει τη δυνατότητα σε εκπαιδευτικούς και μαθητές Α/θμιας Εκπαίδευσης, να συμμετέχουν σε προγράμματα φιλαναγωσίας και δημιουργικής απασχόλησης και για το Φθινόπωρο 2023, στο χώρο της Παιδικής – Εφηβικής Βιβλιοθήκης Δημοτικού Κήπου, της Παιδικής – Βιβλιοθήκης Σούδας και της Δημοτικής Βιβλιοθήκης Σταλού.
Στόχος των προγραμμάτων είναι να καλλιεργηθεί η φιλαναγνωσία, η εφευρετικότητα, η δημιουργική φαντασία, το χιούμορ, η χαρά της μάθησης.
Τα προγράμματα ξεκινάνε από Δευτέρα 2 Οκτωβρίου 2023 και θα πραγματοποιηθούν από το προσωπικό των Βιβλιοθηκών. Οι εκπαιδευτικοί μπορούν να δηλώνουν συμμετοχή επιλέγοντας το πρόγραμμα που επιθυμούν και τη Βιβλιοθήκη, εγκαίρως. Θα τηρηθεί σειρά προτεραιότητας.
Πληροφορίες:

Παιδική-Εφηβική Βιβλιοθήκη Δημοτικού Κήπου
Ώρες λειτουργίας: Δευτέρα-Παρασκευή : 8.30 π.μ. – 2.30 μ.μ.
Απογεύματα Δευτέρα & Πέμπτη: 6.00 μ.μ – 8.30 μ.μ.
Σάββατο: 9.30 π.μ.- 2 μ.μ
Τηλέφωνο: 28213 41774

Παιδική-Εφηβική Βιβλιοθήκη Σούδας.
Ώρες λειτουργίας: Δευτέρα 8.30π.μ. – 12.30μ.μ. & 5μ.μ. – 8 μ.μ.
Τρίτη – Παρασκευή: 8.30π.μ. έως 3.30μ.μ.
Τηλέφωνο: 2821 3 41221

Δημοτική Βιβλιοθήκη Σταλού.
Ώρες λειτουργίας: Δευτέρα – Παρασκευή: 10π.μ. έως 2.30 μ.μ.
Πληροφορίες: τηλ. 2821 1 80635 & κα Νίκη Γαλάνη 6974647556

Αναλυτικά:

ΠΑΙΔΙΚΗ – ΕΦΗΒΙΚΗ ΒΙΒΛΙΟΘΗΚΗ ΔΗΜΟΤΙΚΟΥ ΚΗΠΟΥ

Για παιδιά Νηπιαγωγείου & Α΄- Β΄ τάξης Δημοτικού

«Το καλό Αυγό»
Θα γνωρίσουμε ένα διαφορετικό αυγό που ήρθε για να αποφορτίσει λίγο τους τελειομανείς, για να χαλαρώσει όλους όσοι προσπαθούν να είναι πάντα τέλειοι. Μέσα από την εμπειρία του πρωταγωνιστή, του πάρα πολύ καλού Αυγού, αντιλαμβανόμαστε μικροί και μεγάλοι πως είναι απαραίτητο να φροντίζουμε πρώτα τον εαυτό μας και μετά όλους τους άλλους.
Με αφορμή το βιβλίο «Το καλό Αυγό» του Τζορι Τζον, μας βοηθάει να αντιληφθούμε την αξία της αυτοεκτίμησης και το πόσο σημαντικό είναι να θέτει κανείς τα όρια του.
Με πολύ φαντασία και χρώματα, δημιουργούμε χάρτινες φιγούρες του εαυτού μας.

«Λύκε λύκε είσαι εδώ;»
Με αφορμή τα βιβλία «Ο λύκος πάει σχολείο» της Elisabeth Duval εκδόσεις Παπαδόπουλος και «Ο λύκος που έπεσε από το βιβλίο του» του Thierry Robberecht , εκδόσεις Μεταίχμιο, θα ταξιδέψουμε στον χώρο του παραμυθιού με συνοδοιπόρο ένα λύκο!
Πρωταγωνιστές μαζί του… το σχολείο και τι άλλο; Τα βιβλία!

Για παιδιά Γ΄& Δ΄ τάξης Δημοτικού

«Χρατς»
Θα μιλήσουμε για τα πράγματα που δεν βλέπουμε αλλά τα νιώθουμε και τα αισθανόμαστε, αλλά και γι’ αυτά που τα βλέπουμε και μαγευόμαστε!
Θα ακολουθήσουμε τον πρωταγωνιστή της ιστορίας, ένα μικρό αγόρι που παλεύει να δέσει τα κορδόνια του και να λύσει τους κόμπους της καρδιάς του… αφού διαβάσουμε το βιβλίο «Χρατς» της Εύης Γεροκώστα, εκδόσεις Καλειδοσκόπιο.
Ζωγραφίζοντας, θα αφήσουμε τα δικά μας συναισθήματα να ακουμπήσουν στο χαρτί σε μια αρμονική συνύπαρξη…

«Ο Ονειροταχυδρόμος »
Ήταν κάποτε ένας ταχυδρόμος διαφορετικός από τους συνηθισμένους. Ήταν πάντα βιαστικός όπως είναι όλοι οι ταχυδρόμοι και είχε πάντα κρεμασμένο στον ώμο του τον ταχυδρομικό του σάκο.
Όμως ο σάκος του δεν είχε μέσα φακέλους και δέματα, γράμματα και λογαριασμούς…
Ο σάκος του ήταν γεμάτος με όνειρα!
Ένα παραμύθι που στοχεύει στις πραγματικές αξίες της ζωής, την αυτογνωσία, την προσωπική και συλλογική ευτυχία!
Ζωγραφίζουμε τα δικά μας όνειρα και κάνουμε ένα ξεχωριστό ονειροτάξιδο… εμπνεόμενοι από το βιβλίο του Κώστα Μάγου, «Ο Ονειροταχυδρόμος », εκδόσεις Πατάκη.

Για παιδιά Ε΄& ΣΤ΄ τάξης Δημοτικού

«Γέτι, η δύναμη του ακόμη »
Θα μάθουμε για τη δύναμη του « ακόμη », τη δύναμη της προσπάθειας, τη δύναμη της θετικής σκέψης…
Είναι τελικά οι δυνατότητες και οι ικανότητες μας κάτι σταθερό ή μεταβάλλονται με την προσπάθεια που καταβάλλουμε;
Το Γέτι είναι ο φανταστικός φίλος ενός αγοριού. Το ακολουθεί παντού αλλά μπορεί να πει μονάχα μια λέξη… «ακόμη».
Με αφορμή το βιβλίο «Γέτι, η δύναμη του ακόμη » της Μαρίνας Γιώτη.

«Ήταν κάποτε ένα όνειρο»
Θα επιχειρήσουμε να γνωρίσουμε όνειρα μικρά, όνειρα μεγάλα, όνειρα που άλλαξαν πορεία κι άλλα που έγιναν…πραγματικότητα.
Και μέσα σ’ όλ’ αυτά τα όνειρα, πού ξέρεις, μπορεί να ονειρευτούμε κι εμείς!
Με αφορμή το βιβλίο «Ήταν κάποτε ένα όνειρο» της Έλλης Πεταλά από τις εκδόσεις Πατάκη.

ΠΑΙΔΙΚΗ – ΕΦΗΒΙΚΗ ΒΙΒΛΙΟΘΗΚΗ ΣΟΥΔΑΣ

Για παιδιά Νηπιαγωγείου & Α΄ τάξης Δημοτικού

«Η ευτυχία είναι επιλογή!»
Ένα πρωινό η κυρία Δυστυχία αποκτά έναν ασυνήθιστο γείτονα. Τον κύριο Ευτύχη! Δεν της αρέσει καθόλου….και αποφασίζει: «Ο κύριος Ευτύχης πρέπει να φύγει!»
Θα τα καταφέρει να τον διώξει; Ένα δροσερό αλληγορικό παραμύθι. Μια συνταγή Ευτυχίας που όλοι την ψάχνουμε στα άπιαστα όνειρά μας ενώ βρίσκεται καθημερινά μπροστά μας… !
Δημιουργούμε με την τεχνική του κολλάζ και με ζωγραφική, δύο πόλεις με έντονες αντιθέσεις…Σε ποια θα κατοικήσουμε; Τελικά μήπως η Ευτυχία είναι επιλογή;
Εμπνεόμενοι από το βιβλίο «Ο κύριος Ευτύχης και η κυρία Δυστυχία» των Αντονί Σνάιντερ και Σουζάνε Στράσερ, εκδόσεις Διάπλαση.

«Πόσο τέλειος είσαι… έτσι ακριβώς όπως είσαι!»
Η Γκέρτα είναι το καταπληκτικότερο μικρότερο γιακ του κοπαδιού, με το μακρύτερο, στιλπνότερο τρίχωμα και τις πιο γερές οπλές στα πόδια, ώστε να μπορεί να χοροπηδά από κορυφή σε κορυφή. Μόνο που η Γκέρτα δε θέλει να είναι το μικρότερο γιακ… Θέλει να μεγαλώσει και να γίνει ένα κανονικό, μεγάλο γιακ!
Μήπως, όμως, υπάρχουν κάποια πράγματα που μόνο μια Γκέρτα μπορεί να κάνει;
Μια φανταστική ιστορία, που μας θυμίζει πόσο τέλειος είναι ο καθένας μας σε αυτό που είναι, έτσι ακριβώς όπως είναι!
Διαβάζουμε το βιβλίο «Το μικρότερο γιάκ» των Λου Φρεϊζερ και Κεϊτ Χιντλεϋ, εκδόσεις Πατάκη και δημιουργούμε μια χάρτινη φιγούρα κουκλοθέατρου χρησιμοποιώντας διάφορα υλικά.

Για παιδιά Β΄- Γ΄- Δ΄ τάξης Δημοτικού

«Συλλέκτης λέξεων»
Μερικοί άνθρωποι συλλέγουν γραμματόσημα. Μερικοί συλλέγουν νομίσματα. Μερικοί έργα τέχνης . Και ο Τζερόμ; Ο Τζερόμ μάζευε λέξεις…
Λέξεις μικρές και μεγάλες, συνηθισμένες ή σπάνιες, γνωστές ή άγνωστες. Λέξεις που ενώνουν, μεταμορφώνουν και εμψυχώνουν…!
Τα παιδιά θα ανακαλύψουν τη δύναμη που κρύβουν οι λέξεις και τον αντίκτυπο που μπορεί να έχουν όταν τις μοιραζόμαστε με τους άλλους… Με αφορμή το βιβλίο «Συλλέκτης λέξεων» του Πίτερ Χ. Ρεϊνολντς, εκδόσεις Μεταίχμιο.

Για παιδιά Ε΄ & Στ΄ τάξης Δημοτικού

«Το δέντρο που είχε φτερά»
Κάποτε ήταν ένας κάμπος που διέφερε από τους άλλους… Γιατί ακριβώς στη μέση του υπήρχε ένα μεγάλο, όμορφο, γερό, μοναχικό δέντρο… Μια μέρα όλα άλλαξαν… Στα κλαριά του κάθισε ένα μικρό πουλί …Άραγε γίνεται τα πουλιά να έχουν ρίζες και τα δέντρα να έχουν φτερά; «Κι όμως, γίνεται!»
Μια ιστορία για τη δύναμη της αγάπης, που μπορεί να μεταμορφώσει την καθημερινότητα έτσι ώστε να μοιάζει με θαύμα ή παραμύθι.
Με χρώματα και χαρτί δημιουργούμε τα δικά μας μαγικά φτερά… για να μη ξεχάσουμε ποτέ τα όνειρά μας! παρέα με το υπέροχο βιβλίο «Το δέντρο που είχε φτερά» της Αγγελικής Δαρλάση, εκδόσεις Μεταίχμιο.

ΔΗΜΟΤΙΚΗ ΒΙΒΛΙΟΘΗΚΗ ΣΤΑΛΟΥ

Για παιδιά Νηπιαγωγείου & Α΄- Β τάξης Δημοτικού

«Ιστορίες … με ουρά»
Ψιτ… Ψιτ …Τις προσκαλέσαμε είναι οι ομορφότερες του κόσμου. Με ομορφιά … γοητεία απόμακρη … και βλέμμα πονηρό … τρύπωσαν στην βιβλιοθήκη μας … σε μια μόνιμη έκθεση.
Σας περιμένουμε να ακούσετε τις γατοϊστορίες τους και να σκαρφιστούμε καινούργιες.. Με οδηγό το βιβλίο της Άλκης Ζέη «Γατοκουβέντες», εκδόσεις Πατάκη.

Για παιδιά Γ΄& Δ΄ τάξης Δημοτικού

«Θέλεις να γίνουμε φίλοι;»
Πόσο καλά ξέρουμε τους φίλους μας και τι σημαίνουν για μας ; Η βιβλιοθήκη καλεί τους μικρούς μας φίλους να ακούσουν ιστορίες για φιλίες δυνατές …
Να μας αγαπάνε θέλουμε αβίαστα … χωρίς παζαρέματα …
Με οδηγό το βιβλίο της Ζωρζ Σαρή «Όταν ο ήλιος», εκδόσεις Πατάκη

Για παιδιά Ε΄ & Στ΄ τάξης Δημοτικού

«Ο μύθος του βασιλιά Ερυσίχθονα»
Συζητάμε με τα παιδιά για τα θέματα προστασίας του περιβάλλοντος με ένα μύθο διαχρονικό και επίκαιρο. Τον μύθο του πλεονέκτη και αχόρταγου βασιλιά Ερυσίχθονα, που θυμίζει τον σύγχρονο ανικανοποίητο άνθρωπο.
Ανακαλύπτουμε ένα από τα πρώτα οικολογικά μηνύματα στην ιστορία της ανθρωπότητας, που κρύβεται στον αρχαιοελληνικό αυτό μύθο…
Με πρωταγωνιστές τη φύση και τις καθημερινές μας δραστηριότητες είμαστε συνταξιδιώτες στον πλανήτη Γη. Μιας γης μονάκριβης και πληγωμένης. Τη δική μας φροντίδα χρειάζεται…
Μέσα από ένα διαδραστικό εργαστήρι την φύση θα μυρίσουμε και θα φυτέψουμε το δικό μας δέντρο, το δέντρο της ζωής.
Με οδηγό το βιβλίο της Μαρίας Κούρση «Ο Μύθος του βασιλιά Ερυσίχθονα», το πρώτο βιβλίο της σειράς «Φωνή της Γης», εκδόσεις Παιδική Εκδοτική.

Η Προϊσταμένη των Βιβλιοθηκών του Δήμου μας
Βιβή Χουδαλάκη

Παρουσίαση βιβλίων του Ραϋμόνδου Αλβανού την Κυριακή 17 Σεπτεμβρίου 2023, στο Πνευματικό Κέντρο Χανίων
2023-09-17 19:00 - 21:00 | Πνευματικό Κέντρο Χανίων
Η Περιφέρεια Κρήτης – Περιφερειακή Ενότητα Χανίων, ο Δήμος Χανίων, το Πνευματικό Κέντρο Χανίων, η Δημοτική Βιβλιοθήκη Χανίων, ο Σύνδεσμος Φιλολόγων Χανίων και οι εκδόσεις Επίκεντρο, σας προσκαλούν
την Κυριακή, 17 Σεπτεμβρίου 2023, ώρα 7.00 μ.μ. στο Πνευματικό Κέντρο Χανίων,
στην παρουσίαση των βιβλίων του Ραϋμόνδου Αλβανού:
● Σλαβόφωνοι και πρόσφυγες – Κράτος και πολιτικές ταυτότητες στη Μακεδονία του Μεσοπολέμου
● Ο ελληνικός εμφύλιος – Μνήμες σε πόλεμο και σύγχρονες πολιτικές ταυτότητες
Για τα βιβλία θα μιλήσουν:
● Γιάννης Σκαλιδάκης, Διδάσκων τμήματος Πολιτικής Επιστήμης Πανεπιστημίου Κρήτης
● Γιάννης Μαριούλας, ιστορικός και
● Ο συγγραφέας των βιβλίων, Ραϋμόνδος Αλβανός, Διδάσκων στο ΜΠΣ “Δημόσια Ιστορία” του ΕΑΠ
Την εκδήλωση θα συντονίσει ο Ρόδης Λοχαΐτης, ιστορικός.

«ΣΥΝAI:NOYME» Δημιουργικά εργαστήρια για παιδιά στο πλαίσιο της Παγκόσμιας Ημέρας Σεξουαλικής Υγείας 2023
2023-09-09 10:00 - 11:30 | Δημοτική Βιβλιοθήκη Χανίων, Υψηλαντών 30, Χανιά, Χανίων, 73100, Ελλάδα
«ΣΥΝΑΙ:NOYME – Συναίνεση, μία σημαντική δεξιότητα για υγιείς σχέσεις και προστασία από τη σεξουαλική κακοποίηση».
Με τη συγγραφέα Μαργαρίτα Γερούκη και την εκπαιδευτικό Δέσποινα Μαυράκη και την Έλενα Βιταλάκη.
“Το Σάββατο 9 Σεπτεμβρίου βρέθηκε η ομάδα της Α.ΞΕ.Π.Τ. στον φιλόξενο και μοντέρνο χώρο της Δημοτική Βιβλιοθήκη Χανίων για το προγραμματισμένο εργαστήρι για παιδιά με θέμα τη #ΣΥΝΑΙΝΕΣΗ.
Ήταν το 3ο στη σειρά που πραγματοποιήθηκε σε συνδιοργάνωση με την Περιφέρεια Κρήτης / Region of Crete και την Περιφερειακή Επιτροπή Ισότητας των Φύλων Κρήτης-ΠΕΠΙΣ Κρήτης.
Οι εκπαιδευτικοί που υλοποίησαν το πρόγραμμα εντυπωσιάστηκαν από τα παιδιά γιατί συμμετείχαν σε έναν διάλογο με πολλές απόψεις, ιδέες, σκέψεις…
Ευχαριστούμε θερμά την ομάδα των παιδιών που συμμετείχε ενεργά στο πρόγραμμα και τους γονείς τους! Ως ΣΩΜΑτοΦΥΛΑΚΕΣ του εαυτού τους, τα παιδιά θα τολμούν να εκφράζονται όταν συναινούν σε κάτι ή όταν δε συναινούν.
Ευχαριστούμε θερμά για τη συνεργασία και για την παραχώρηση του χώρου την Προϊσταμένη της Δημοτικής Βιβλιοθήκης Χανίων, κα Χουδαλάκη, το προσωπικό όπως και τον αρμόδιο αντιδήμαρχο του Δήμος Χανίων.”
Κι εμείς σας ευχαριστούμε θερμά για τη συνεργασία!!! Εξαιρετική η προσέγγιση του θέματος, δυναμική η ομάδα των παιδιών, με γνώσεις, κατάρτιση και ταλέντο οι υπέροχες κυρίες Μαργαρίτα Γερούκη, Δέσποινα Μαυράκη και Έλενα Βιταλάκη, που πραγματοποίησαν τη δράση!!! Και σε άλλες συνεργασίες με καλό!!!
